
După  cum  cea  mai  mare  operă  a  lui  Dumnezeu  este 
creaţiunea,  şi  cea  mai  mare  noutate  mântuirea,  la  fel  cea 
mai  mare  minune  a  viitorului  va  fi  învierea  trupurilor. 

Cele  mai  numeroase  revelaţii  privitoare  la  taina  în¬ 
vierii  trupurilor  omeneşti  le  avem  de  la  sfântul  Pavel, 
apostolul  neamurilor.  Despre  învierea  trupurilor  din  mor¬ 
minte  scrie  el  Evreilor,  Grecilor  şi  Românilor ;  le  vorbeşte 
profetic  în  cele  mai  mari  centre  culturale  şi  religioase  de 
atunci:  la  Ierusalim,  Tesalonic,  Atena,  Corint  şi  Roma,  în 
faţa  sanhedrinului  şi  areopagului,  a  procuratorilor  şi  împă¬ 
raţilor,  a  preoţilor  şi  filosofilor. 

In  faţa  sinedriuîui  jidovesc  de  la  Ierusalim,  din  care 
iăceau  parte  saducheii  adversari  învierii  şi  fariseii,  în 
frunte  cu  Ananîa  marele  arhiereu  al  iudaismului,  sf.  Apostol 
Pavel  provoacă  un  adevărat  scandai,  când  mărturiseşte: 
„ Pentru  nădejdea  şi  învierea  morţilor  sunt  eu  judecat “ 
(Fapte  23,  6). 

Dogma  învierii  trupurilor  o  predică  sf.  Apostol  Pavel 
şi  în  cuvântarea  rostită  în  faţa  procuratorului  Feiix,  „având 
nădejde  în  Dumnezeu,  pe  care  şi  aceştia  —  Iudeii  —  o 
aşteaptă,  că  va  să  fie  învierea  morţilor,  şi  a  drepţilor  şi  a 
nedrepţilor “  (Fapte  24,  15), 

Peste  doi  ani,  la  Cesareea,  în  faţa  procuratorului  Por- 
cius  Festus,  a  regelui  Agripa,  a  reginei  Berenice  şi  a  Iu¬ 
deilor,  sf.  Apostol  Pavel  mărturiseşte  din  nou  credinţa  în  în¬ 
vierea  morţilor  (Fapte  26,  8.  23),  cu  atâta  tărie,  încât 
Festus  îl  declară  „nebun"  (v.  24),  iar  regele  Agripa  este 
aproape  înduplecat  să  se  facă  creştin  (v.  28). 

Filosofii  greci,  în  convorbirile  avute  cu  sf.  Apostol  Pavel 
pe  străzile  Atenei,  aflând  „că  este  vestitor  de  dumnezeii 
streini,  căci  le  bineuestea  pe  lisus  şi  învierea  Lui11,  (Fapte 
17,  18),  l-au  dus  în  Areopag,  ca  să-i  asculte  „învăţătura 
nouă",  de  care  ei  încă  nu  aveau  cunoştinţă.  Aci  le  vor¬ 
beşte  Apostolul  despre  Dumnezeul  cel  necunoscut  şi-i  cheamă 
la  pocăinţă,  dar  când  aud  filosofii  noutatea  învăţăturii  despre 
judecata  lumii  şi  despre  învierea  morţilor,  se  scandali¬ 
zează,  nu-1  mai  ascultă  şi  părăsesc  Areopagul.  „...Auzind 
de  învierea  morţilor,  unii  îşi  bateau  joc,  iar  alţii  au  zis:  Te 
vom  asculta  şi  altă  dată  despre  aceasta “  (Fapte  17,  31 — 32). 
Noutatea  credinţei  în  învierea  morţilor  a  fost  pentru  Ate- 
nîeni  atât  de  mare,  încât  au  rămas  consternaţi  şi  au  sus¬ 
pendat  şedinţa.  Totuşi  celebra  cuvântare  a  sfântului  Aposiol 
nu  a  rămas  fără  nicîun  rezultat.  Unii,  de  sigur  epicureii, 
l-au  acoperit  de  ironii  batjocoritoare ;  alţii,  probabil  stoicii, 
s’au  alipit  de  el  si  au  crezut,  între  cari  era  şi  Dionisie 
Areopagitui. 

Din  toate  aceste  informaţii  istorice  se  constată  că  sf. 
Apostol  Pavel,  în  călătoriile  sale  misionare  şi  în  faţa  celor  mai 
înalte  stăpâniri  politice,  instituţii  culturale  şi  autorităţi  reli¬ 
gioase  ale  veacului  său,  propagă  cu  o  apostolică  râvnă 
dogma  învierii  trupurilor. 

învăţătura  despre  învierea  morţilor  făcea  parte  din 
catiheza  Bisericii  primare,  ca  şi  celelalte  învăţături  despre ; 
Hristos-Dumnezeu,  pocăinţă,  credinţă,  botez,  preoţie  şi  viaţa 
veşnică,  ş.  a.  Acest  fapt  se  verifică  nu  numai  din  epistola 
către  Evrei  (6,  1 — 2),  dar  şi  prin  numeroasele  locuri  din 
celelalte  epistole  pauline,  în  care  se  vorbeşte  despre  minunea 
învierii. 

Romanilor  le  scrie  sf.  Pavel  că  atotputernicul  Dum¬ 
nezeu  „înviază  morţii  şi  cheamă  cele  ce  nu  sunt  ca  şi  cum 
ar  fi"  (4,  17).  Creaţia  din  nimic  şi  învierea  morţilor,  sunt 

dovezi  ale  atotputerniciei  divine  (Eies.  1,  19 — 20).  Cosmo¬ 
logia,  antropologia,  soteriologia  şi  eshatologia  creştină,  îşi 
desvălue  secretul  şi  îşi  arată  unitatea  în  dogma  învierii  din 
morţi,  „Căci  şi  Hristos  spre  aceasta  a  murit  şi  a  înviat 
şi  a  trăit,  ca  să  domnească  şi  peste  cei  morţi  şi  peste  cei 
vii"  (Rom.  14,  9). 

Duhul  lui  Dumnezeu  a  înviat  pe  Iisus  Hristos  din  morţi ; 
acelaş  Duh  uva  face  vii  şi  trupurile  voastre  cele  muritoare “ 
(Rom,  8,  îl),  „ştiind  că  cel  ce  a  înviat  pe  Domnul  Iisus, 
ne  va  învia  şi  pe  noi "  (II  Cor.  4,  14).  „Dumnezeu  şi  pe 
Domnul  l-a  înviat  şi  pe  noi  ne  va  învia  cu  puterea  Sa“ 
(I  Cor,  6,  14). 

Participarea  la  patimile  Domnului,  desvălue  taina  şi 
„puterea  învierii11  (Fii,  3,  10), 

„învierea  morţilor11  e  ţinta  vieţii  (Fii,  3,  11)  şi  rostul 
cunoaşterii  şi  al  tuturor  strădaniilor  noastre  misionare  şi 
culturale. 

Prin  Iisus  Hristos  cel  înviat  din  morţi,  primesc  învă¬ 
ţăceii  „darul  şi  apostolia11  (Rom.  1,  4 — 5)  şi  toţi  creştinii 
renaşterea  (El,  2,  5)  şi  vieţuirea  cu  Hristos  (Col.  2,  20; 
3,  1  ;  II  Tim,  2,  11),  ca  toţi  „cei  ce  viază  să  nu  mai  vieze 
lor,  ci  celui  ce  a  murit  şi  a  înviat  pentru  ei11  (II  Cor,  5,  15). 

Necredinţa  în  învierea  morţilor  este  proprie  păgânilor, 
„care  n’au  nădejde".  Pentru  creştini,  învierea  celor  „ador¬ 
miţi"  este  isvor  de  învăţătură  şî  pricină  de  mângâiere, 
„Pentru  că  de  credem  că  Iisus  a  murit  şi  a  înviat,  aşa  şi 
Dumnezeu  va  aduce  prin  Iisus  pe  cei  adormiţi  împreună 
cu  El.  Căci  aceasta  vă  grăim  cu  cuvântul  Domnului,  că 
noi  cei  vii,  cei  rămaşi  până  la  venirea  Domnului,  nu  vom 
lua  înainte  celor  adormiţi.  Că  însuşi  Domnul,  Ia  semnul  dat, 
la  glasui  arhanghelului  şi  la  trâmbiţa  lui  Dumnezeu,  se  va 
pogcrî  din  cer,  şi  cei  morţi  întru  Hristos  vor  învia  întâi. 
După  aceea  noi  cei  vii,  care  vom  fi  rămaşi,  vom  fi  răpiţi 
în  nori  împreună  cu  ei,  întru  întâmpinarea  Domnului  în 
văzduh  şi  aşa  vom  fi  pururea  cu  Domnul"  (I  Tes,  4,  14 — 17), 

In  textele  arătate  până  aci,  sf.  Apostol  Pavel  scrie 
foarte  pe  scurt  despre  învierea  trupurilor  şi  aproape  tot¬ 
deauna  în  legătură  şi  prin  asemănare  cu  învierea  din  morţi 
a  Domnului  şi  Mântuitorului  Hristos,  Ceva  mai  pe  larg 

scrie  Tesaloniceniior  — -  care  erau  profund  tulburaţi  de 
teama  parusiei  iminente  a  Domnului  —  să  nu  se  întristeze 
de  soarta  morţilor,  căci  la  venirea  a  doua,  ei  —  la  glasul 
arhanghelului  şi  la  trâmbiţa  lui  Dumnezeu  —  vor  învia 
întâi,  apoi  cei  vii  vor  fi  răpiţi  în  văzduh  şi  vor  trăi  toţi 
pururea  cu  Domnul. 

Cele  mai  bogate  revelaţii  privitoare  la  învierea  mor¬ 
ţilor  le  face  sf.  Apostol  Pavel  în  capitolul  15  din  epistola 
I  către  Corinteni.  Aci  se  descopăr  cele  mai  mari  taine 
eshatologice  şi  se  face  cea  mai  temeinică  apologie  a  învierii 
din  morţi.  La  începutul  capitolului,  Apostolul  arată  că 
Evanghelia  pe  care  a  primit-o,  a  crezut-o  şi  a  propovă¬ 
duit-o  el  —  şi  pe  care  au  primit-o  şi  Corintenii  —  este 
„că  Hristos  a  murit  pentru  păcatele  noastre,  după  Scripturi, 
şi  că  a  fost  îngropat  şi  că  a  înviat  a  treia  zi,  după  Scrip- 
turi“  —  adecă  după  cum  mărturisesc  Scripturile  evanghe- 
liştilor  şi  ale  apostolilor.  Cele  dintâi  dovezi  ale  învierii 
sunt  arătările  Mântuitorului,  după  scularea  din  mormânt, 
lui  Petru,  lui  Iacob,  celor  doisprezece  Apostoli,  la  peste 
cincisute  de  fraţi  creştini  şi  mai  pe  urmă  lui,  adecă  lui 
Pavel,  în  minunea  de  pe  drumul  Damascului, 

După  acest  scurt  istoric,  Apostolul  trece  la  dialectică, 
pentru  a  combate  pe  „unii"  dintre  corintenii  care  ziceau 
că  nu  este  învierea  morţilor. 

—  „Cum  zic  unii  dintre  voi  că  nu  este  învierea  mor¬ 
ţilor?  ... Căci  dacă  morţii  nu  învicză,  nici  Hrisios  na  înviat" . 
Alternativa  este  clară,  categorică,  cutremurătoare:  Sau 
Hristos  a  înviat  şi  atunci  învie  şi  morţii,  sau  Hristos  n'a 
înviat  şi  atunci  nici  morţii  nu  învie,  Tertium  non  datur. 
Dacă  morţii  nu  înviază  este  zadarnică  predica  şi  viaţa,  este 
zadarnică  credinţa  şi  nădejdea,  căci  de  credem  şi  „de  nă¬ 
dăjduim  în  Hristos  numai  în  viaţa  aceasta,  suntem  mai  de 
plâns  de  cât  toţi  oamenii".  Suntem  mai  de  plâns,  căci  ne 
facem  iluzii  mincinoase  şi  alergăm  după  himere  înşelătoare. 

Dar  nu.  „Hristos  a  înviat  din  morţi "...  Aşa  spun  Scrip¬ 
turile  şi  martorii  învierii,  apostolii  şi  Biserica.  Prin  om  a 
venit  în  lume  moartea;  tot  prin  om  şi  învierea  morţilor. 
In  Adam  toţi  mor;  în  Hristos  toţi  vor  învia.  Moartea  va 
fi  ultimul  duşman  învins  şi  nimicit  de  Mântuitorul. 

De  la  dialectică,  sf.  Apostol  Pavel  trece  la  analogie, 
pentru  a  explica  minunea  învierii  şi  a  satisface  astfel  curio¬ 
zitatea  celor  ce  se  întreabă :  Oare  cum  înviază  morţii  ?  Ce 
trupuri  vor  avea  ?  Ce  se  alege  de  trupurile  din  morminte  ? 

—  „Nebun  ce  eşti !  Ceea  ce  semeni  tu  nu  capătă  viaţă, 
dacă  nu  moare.  Şi  ceea  ce  semeni  nu  este  trupul  care  va 
fi,  ci  numai  grăuntele  gol,  poate  de  grâu  sau  de  altceva 
din  celelalte ;  iar  Dumnezeu  îi  dă  trup  precum  voieşte, 
şi-i  dă  fiecărei  seminţe  un  trup  al  ei"  (v,  36 — 38), 

Asemănarea  trupurilor,  moarte  şi  înviate,  cu  grăuntele 
de  grâu  care  putrezeşte  şi  totuşi  încolţeşte  şi  creşte,  o  în¬ 
tâlnim  mai  întâi  în  Evanghelia  Mântuitorului  (Ioan  12,  24), 
Sf,  Pavel  o  foloseşte  pentru  a-i  da  o  explicaţie  şi  o  apli¬ 
care  mult  mai  largă.  El  trece  de  Ia  diversitatea  seminţelor 
şi  a  corpurilor  (pământeşti  şi  cereşti),  la  varietatea  gradelor 
de  răsplată  viitoare.  Dumnezeu  „ dă  fiecărei  seminţe  un  trup 
al  eiu.  Fiecare  trup  va  primi  slava  ce  i  se  cuvine.  După 
cum  corpurile  cereşti:  soarele,  luna  şi  stelele  se  deosebesc 
în  strălucire,  tot  aşa  şi  cele  omeneşti,  vor  fi  gradate;  fie¬ 
care  sămânţă  cu  trupul  ei,  fiecare  trup  omenesc  cu  slava 
meritată  după  faptele  lui. 

Aci  sf,  Pavel  ne  face  o  nouă  descoperire :  învăţătura 
despre  trupul  pământesc  sau  firesc  şi  despre  trupul  du¬ 
hovnicesc  sau  ceresc,  precum  şi  despre  calităţile  lor-  „Sunt 
trupuri  cereşti  şi  trupuri  pământeşti ",  prin  analogie  cu  se¬ 
minţele  care  putrezesc  şi  totuşi  încolţesc, 

—  „Aşa  şi  învierea  morţilor:  Se  seamănă  întru  stri¬ 
căciune,  înviază  întru  nestrîcăciune :  se  seamănă  întru  ne¬ 
cinste,  înviază  întru  slavă ;  se  seamănă  întru  slăbiciune,  înviază 
întru  putere ;  se  seamănă  trup  firesc,  înviază  trup  duhov¬ 
nicesc,  Este  trup  firesc,  este  şi  trup  duhovnicesc,,.  Dar  nu  este 
întâi  cel  duhovnicesc,  ci  cel  firesc,  apoi  cel  duhovnicesc. 
Omul  cel  dintâi  este  din  pământ,  pământesc;  omul  cel  de 
al  doilea  din  cer"  (v,  42 — 46,  46 — 47),  Omul  cel  dintâi, 
Adam,  a  primit  un  trup  firesc,  înzestrat  cu  „suflet  viu"; 
omul  cel  de  pe  urmă  —  la  învierea  morţilor  —  va  primi 
un  „duh  de  viaţă  făcător".  După  cum  sufletul  viu  îşi  face 
şi  trupul  de  care  are  nevoie,  la  fel  duhul  cel  de  viaţă  fă¬ 
cător  îşi  reface  trupul  putrezit  şi  risipit  prin  pulberea  pă- 

mântului.  Sufletul,  la  învierea  morţilor,  printr’un  act  de 
atotputernicie  dumnezeiască,  îşi  va  reconstitui  învelişul  tru¬ 
pului:  transfigurat,  nestricăcios,  duhovnicesc.  „Şi  precum 
am  purtat  chipul  celui  pământesc,  vom  purta  şi  chipul 
celui  ceresc'1  (v,  49). 

Doctrina  sf.  Apostol  Pavel  despx-e  învierea  trupurilor 
se  încheie  cu  încă  o  revelaţie  privitoare  la  soarta  oame¬ 
nilor,  pe  care  venirea  a  doua  îi  va  afla  în  viaţă. 

—  „Iată  vă  spun  taină :  Nu  toţi  vom  muri,  dar  toţi 
ne  vom  schimba,  deodată,  într’o  clipeală  de  ochi,  la  trâm¬ 
biţa  cea  de  apoi ;  căci  va  trâmbiţa  şi  morţii  vor  învia  ne- 
stricăcioşi,  şi  noi  ne  vom  schimba ;  căci  trebue  ca  acest 
(trup)  stricăcios  să  se  îmbrace  în  nestricăciune  şi  acest 
(trup)  muritor  să  se  îmbrace  în  nemurire.  Iar  când  acest 
(trup)  stricăcios  se  va  îmbrăca  în  nestricăciune,  şi  acest 
(trup)  muritor  se  va  îmbrăca  în  nemurire,  atunci  va  fi  cu¬ 
vântul  ce  s'a  scris :  Inghiţitu-s’a  moartea  în  biruinţă..  Unde 
îti  este,  moarte,  boldul?  Unde  îţi  este,  iadule,  biruinţa?" 
(v.  51—55). 

Aşa  dar  şi  cei  vii,  ca  şi  cei  morţi,  la  parusia  Dom¬ 
nului  vor  fi  transfiguraţi;  din  trupuri  fireşti  vor  primi 
trupuri  cereşti.  Se  vor  schimba  din  muritori  în  nemuritori, 
din  moarte  în  viaţă,  din  stricăciune  —  cei  buni  —  în 
slavă  şi  strălucire  eternă. 

Aceasta  e,  foarte  sumar  schiţată,  învăţătura  sf.  Apostol 
Pavel  despre  învierea  trupurilor.  Este  o  învăţătură  ce  se 
cuprinde  principial  în  toată  Scriptura,  dar  în  amănunte 
numai  în  descoperirea  şi  teologia  paulină.  Ea  constitue  nu 
numai  un  mare  mister  al  înţelepciunii  şi  atotputerniciei 
lui  Dumnezeu,  dar,  precum  am  spus  Ia  început,  şi  cea  mai 
mare  minune  a  viitorului. 

Hristos  a  înviat !  Trupurile  morţilor  vor  învia  —  căci 
sufletele  sunt  nemuritoare  —  şi  noi  vom  învia...  „Drept 
aceea,  iubiţii  mei  fraţi,  fiţi  tari,  neclintiţi,  sporind  totdeauna 
în  lucrul  Domnului,  ştiind  că  osteneala  voastră  nu  este 
deşartă  în  Domnul"  (I  Cor.  15,  58). 


ECLESiASTUL 

SCURTE  NOTE  EXPLICATIVE l 


de 


Preot  Dr.  NiCOLAE  NEAGA 

•Profesor  ia  Academia  teologică  f. Aadreiană1* 


XI.  ADUCERE  AMINTE  DE  MOARTE 
ŞI  DE  JUDECATĂ 

In  capitolul  al  Xl-lea  se  vorbeşte  despre  chibzuiala  în 
fapte,  hărnicie,  voe  bună  în  muncă,  tăria  în  credinţă, 
puterea  binelui,  despre  moarte  şi  nădejdea  în  judecata  cea 
dreaptă. 

Iată  textul: 

1.  Aruncă  pâinea  ta  pe  apă,  căci  o  vei  afla  după 
multe  zile. 

înţelesul  care  rezultă  —  la  prima  citire  —  e  urmă¬ 
torul:  aruncă  pâinea  (grâul)  în  pământ  reavăn  (apătos)  şi 
după  câtva  timp  vei  recolta.  Egiptenii  abia  după  revăr¬ 
sarea  apelor  Nilului  semănau.  Dar  situaţia  nu  se  potri¬ 
veşte  Canaanului  şi  pentru  ce  nu  zice  „grâu“  şi  zice  „pâine"  ? 

S'ar  putea  ca  versul  acesta  să  fie  un  îndemn  la  milos¬ 
tenie.  in  cazul  acesta,  fapta  bună  odată  şi  odată  tot  va  fi 
răsplătită. 

Sau,  poate  se  pune  aici  în  vedere  gospodarilor  să- şi  chi¬ 
vernisească  bine  avutul,  să  strângă  bani  albi  pentru  zile 
negre.  A  „ arunca  pâinea  în  apă “  ar  însemna  a  dosi  bine ; 
pâinea  ar  reprezenta  bunurile  inerente  susţinerii  vieţii  (?). 

Ideia  aceasta  e  cam  străină  Eclesiastului,  doar  de  versul 
următor  pare  a  fi  susţinută: 

2.  împarte  o  bucată  în  şapte  şi  chiar  în  opt,  căci  nu 
ştii  ce  nenorocire  se  poate  întâmpla  în  ţară. 


1  Urmare  şi  sfârşit  ăin  -Revista  Teologică  XXXI,  1941  p.  195. 

A  fi  prevăzător,  nu  în  sensul  negustoresc  al  cuvântului* 
e  o  faptă  ce  se  recomandă.  Prudenţa  în  vederea  unor 
mici  economii,  considerate  ca  mijloc,  nu  este  împotriva  în¬ 
văţăturii  revelate.1  Aşa  procedează  orice  om  care  are 
simţul  realităţii,  căci  nimeni  nu  ştie  ce  va  aduce  ziua  de 
mâine.  „Nenorocirea  ce  se  poate  întâmpla  în  ţară“  e  cea 
rezultată  din  foamete  sau  războiu,  Unii  comentatori  se 
gândesc  la  fapte  de  ale  milei.  Nu-i  exclusă  nici  această 
interpretare. 

3.  Când  nourii  se  umplu  de  ploaie  şi  se  deşartă  pe 
pământ  şi  dacă  un  copac  cade  Ia  miazăzi  sau  la  miază¬ 
noapte,  unde  a  căzut,  acolo  rămâne. 

Legile  naturii  îşi  urmează  cursul  lor,  independent  de 
voinţa  omului.  Copacul  are  aceeaş  valoare,  ori  de  e  căzut 
spre  nord  sau  spre  sud.  Vorbirea  e  figurată  şi  pare  a 
spune  că  omul,  ca  să  merite  acest  nume,  are  de  îndeplinit 
anumite  rosturi  în  lume,  Fapta  bună,  e  bună  în  sine,  indi¬ 
ferent  din  care  parte  vine;  ea  este  pentru  suflet  ceea  ce  e 
o  ploaie  binecuvântată  pentru  pământul  însetat  (?). 

4.  Cel  ce  păzeşte  vântul  nu  seamănă,  şi  cel  ce  se  uită 
la  nori  nu  seceră. 

Plugarul  se  orientează  mult,  în  preocupările  sale,  după 
vânt  şi  nori.  Vântul  îi  serveşte  a  cunoaşte  mersul  vremii, 
ca  şi  norii,  cari  prevestesc  ivirea  unei  tempestăţi.  Studiind 
aceste  fenomene  ale  naturii  omul  mai  uşor  poate  determina 
timpul  favorabil  semănatului  sau  secerişului.  Totuşi  nu 
poate  conta  totdeauna  pe  aceşti  „observatori11.  Va  trebui 
să  ţină  cont  şi  de  alte  împrejurări ;  altcum  riscă  să  nu  mai 
strângă  recolta  şi  să-şi  lase  ogorul  nesemănat. 

Vorbele  acestui  verset  caracterizează  nimerit  pe  omul 
leneş, 

5.  După  cum  nu  ştii  care  este  calea  vântului  cum  se 
întocmesc  oasele  în  pântecele  maicii,  tot  aşa  nu  poţi  cunoaşte 
alcătuirile  lui  Dumnezeu ,  care  face  toate. 


1  Pentru  hlanţii  încredinţaţi  Hristos  cere  socoteală  beneficiarul  ti:.. 

Omul  simte  vântul  dar  nu  ştie  unde  şi-a  început  roti- 
turile  şi  până  unde  va  ajunge,  îşi  poate  schimba  direcţia 
dintr’o  clipă  în  alta.  Curat  vorba  Evanghelistului :  „vântul 
suflă  unde  vrea,  dar  nu  ştii  de  unde  vine,  nici  încotro  se 
duce1'.1  Poate  odată  şi  odată  va  fi  deslegată  această  taină, 
atunci  când  omul  va  fi  desăvârşit,  aşa  cum  îl  doreşte  Hristos 
când  îi  zice:  „Fii  desăvârşit  precum  Dumnezeu  desăvârşit 
este“.  Formarea  fătului  în  interiorul  maicii  e  mai  mult 
sau  mai  puţin  cunoscută  azi,  A  pătrunde  toate  alcătuirile 
lui  Dumnezeu,  e  cea  din  urmă  şi  cea  mai  mare  enigmă  a 
universului,  surpriză  care  nu-î  este  rezervată  omului, 

6,  Dis  de  dimineaţă  seamănă  sămânţa  şi  până  seara 
nu  odihni  mâna  ta ,  coci  nu  ştii  dacă  merge  bine  aceasta 
sau  aceea  şi  nici  dacă  una  sau  alta  sunt  bune  laolaltă. 

Cu  un  exemplu  luat  din  viaţa  agricolă  se  dă  un  im¬ 
bold  spre  activitate  continuă  şi  hărnicie.  Lucrează  din 
zori  şi  până  ’n  noapte,  căci  nu  ştii  care  lucrare  —  cea  să¬ 
vârşită  dimineaţa,  seara  sau  amândouă  la  un  loc  —  îţi  va 
aduce  bucurie. 

7,  Şi  lumina  este  dulce  şi  plăcut  este  ochilor  să  pri¬ 
vească  soarele. 

înfăptuirile  lui  Dumnezeu  sunt  bune,  frumoase  şi  plă¬ 
cute.  Ochii  nu  se  pot  sătura  privindu-le.  Dacă  omul  n’ar 
avea  viaţă,  ar  fî  lipsit  de  multe  plăceri,  de  aceea  un  mare 
dar  este  însăşi  viaţa,  închipuită  uneori  prin  lumina  ochilor. 

8,  Chiar  dacă  ar  trăi  mulţi  ani,  omul  să  se  bucure  de 
toate  şi  să-şi  aducă  aminte  de  zilele  cele  din  întunerec,  căci 
multe  vor  fi.  Toi  ce  se  întâmplă  este  deşertăciune. 

„Zilele  din  întuneric"  închipue  timpul  de  după  moarte. 
Omul  să  caute  a-şi  face  plăcută  viaţa,  căci  ori  cât  de  lungă 
ar  fi,  este  totuşi  scurtă  în  raport  cu  viaţa  de  după  moarte. 
Eclesiastul  îşi  închipue  viaţa  de  dincolo  ca  fiind  ceva  ne¬ 
plăcut,  un  loc  unde  nici  soarele  nu  mai  luminează. 

Versul  închee  cu  vorbele-i  favorite:  tot  ce  se  petrece 
pe  pământ  e  trecător  şi  fără  valoare. 


1  Ioan  3,  S. 

9.  Bucură-te  omule ,  cât  eşti  tânăr  şi  inima  ta  să  fie 
veselă  în  zilele  tinereţii  tale  şi  mergi  în  căile  inimii  tale  şi 
după  ce-fi  arată  ochii  tăi,  dar  să  ştii  că  pentru  toate  acestea, 
Dumnezeu  te  va  aduce  la  judecata  sa.  Alungă  necazul  din 
inima  ta  şi  depărtează  suferinţele  de  trupul  tău,  căci  copi¬ 
lăria  şi  tinereţea  sunt  deşertăciune. 

Nu  se  cade  tânărului  să  fie  un  solitar  îngândurat  şi 
melancolic.  Mai  potrivită  este  structurii  lui  sufleteşti  seni¬ 
nătatea  şi  veselia,  care  face  vioiu  şi  sociabil,  Eclesiastuî 
are  în  vedere  numai  bucuriile  îngăduite.  „A  merge  în 
căile  inimii",  însamnă  a-ţi  permite  ceeace-ţi  pofteşte  su¬ 
fletul,  a  merge  după  ceeace-ţi  arată  ochii,  însamnă  a-ţi  în¬ 
gădui  ceea  ce  este  frumos.  Toată  viaţa  tânărului  să  fie 
sădită  pe  bine  şi  frumos,  pe  ceea  ce  este  normal  şi  moral. 
Pentru  orice  digresiune  „Dumnezeu  cere  socoteală1'  (lob  XI6). 

Ori  cât  de  grea  ar  fi  viaţa,  pesimismul  nu-i  dă  vreo 
speranţă.  De  altcum  toate  au  un  început,  toate  sfârşesc, 
tinereţa,  veselia  ca  şi  necazul. 

XII.  VÂRSTA  BĂTRÂNEŢII 
ŞI  SFÂRŞITUL  VIEŢII 

In  capitolul  XII  Eclesiastuî  îndeamnă  pe  om  a  trăi 
credinţa  în  Dumnezeu,  nu  numai  în  clipele  grele  ale  vieţii, 
ci  în  permanenţă.  Singura  cale  care  duce  spre  fericire  e 
drumul  credinţei.  Credinţa  e  o  realitate  valoroasă  şi  dura¬ 
bilă  ;  restul  e  vremelnic  ca  umbra. 

Iată  textul: 

1.  Adu-ţi  aminte  de  Ziditorul  tău  în  zilele  tinereţii  tale, 
înainte  ca  să  vină  zilele  de  restrişte  şi  să  se  apropie  anii 
despre  care  vei  zice:  „ N'am  nici  o  plăcere  de  ei!" 

De  Dumnezeu  îşi  aduce  aminte  omul  în  rugăciune,  în 
cuget  şi  faptă.  Contactul  cu  Atotputernicul  îl  ia  omul  în¬ 
ţelept  în  toate  ocaziile  vieţii,  şi  nicidecum  numai  la  adânci 
bătrâneţe,  sau  în  clipele  dificile  ale  trăirii  sale  sub  soare. 
Bătrâneţa  e  o  epocă  de  „restrişte",  când  omul  n'are  nici 
o  plăcere  de  anii  săi,  pentru  că  a  murit  într’ânsul  dra¬ 
gostea  de  viaţă. 

2.  înainte  ca  să  se  întunece  soarele  şi  lumina  şi  luna 
şi  stelele  şi  ca  norii  să  mai  vină  după  ploaie. 

Vorbirea  este  alegorică,  „Soarele"  este  inima  omului, 
„luna"  sufletul,  „stelele"  reprezintă  cele  cinci  simţuri,  „lu¬ 
mina"  închipue  viaţa,  „norii  ce  vin  după  ploaie"  starea 
de  indispoziţie  a  omului.  La  bătrâneţe,  dar  mai  ales  în 
pragul  morţii,  viaţa  omului  se  apropie  încet-încet  de  sfârşit, 
până  ce  i  se  slăiesc  toate  forţele  cari  o  alimentează. 

Este  în  genere  admis  că  versul  are  în  vedere  sfârşitul 
omului.  In  privinţa  detaliilor  se  discută  mult. 

3.  In  vremea  când  străjerii  casei  tremură  şi  oamenii 
cei  tari  se  încovoaie  la  pământ  şi  cele  ce  macină  nu  mai 
lucrează,  căci  sunt  puţine  la  număr  şi  privitoarele  de  la 
ferestre  se  întunecă. 

Corpul  omului  se  aseamănă  c'o  casă  mai  puţin  solidă 
şi  care  este  ameninţată  cu  surparea.  Urmarea  e  că  per¬ 
soanele  angajate  la  casă  ca  şi  locatarii,  dispar  unul  câte 
unul,  „Străjerii"  casei  sunt  braţele;  „oamenii  cei  tari  cari 
se  încovoae"  sunt  genunchii;  „cei  ce  macină"  sunt  dinţii, 
cari  dispar  cu  timpul,  unul  câte  unul;  „privitoarele"  sunt 
ochii,  iar  „ferestrele"  orbitele  ochilor. 

4.  Şi  se  închid  porţile  care  dau  spre  uliţă  şi  se  domo - 
leşie  zvonul  morii  şi  te  scoli  la  ciripitul  de  dimineaţă  al 
pasării  şi  se  potolesc  toate  cântăreţele. 

„Porţile  cari  dau  spre  uliţă"  sunt  buzele  gurii  (în 
Psalmul  140,  gura  e  numită  uşe);  „Zvonul  morii  care  se 
domoleşte..,"  e  zumzetul  produs  prin  amestecarea  alimen¬ 
telor  în  gură ;  „Cântăreţele"  închipue  glasul,  strigătul,  cân- 
tatul  omului,  care  se  aseamănă  unui  domol  „ciripit".1 

5.  Şi  te  temi  să  mai  urci  colina  şi  spaimele  pândesc 
în  cale  şi  capul  se  face  alb  ca  floarea  de  migdal  şi  lăcusta 
sprntenă  se  face  grea  şi  toţi  mugurii  sau  deschis,  fiindcă 
omul  merge  la  lăcaşul  său  de  veci  şi  bocitoarele  dau  târ¬ 
coale  pe  uliţă. 


4  Prof.  Popescu-Mâiăeşti  zice  că  „porţile"  sunt  urechile,  „Zvonul  morii*' 
e  trupul.  E  sigur  câ  se  face  aici  portretul  omului,  dar  a  preciza  toate  detaliile 
este  greu. 

Omul  debilitat  nu  mai  dispune  de  forţa  necesară  efor¬ 
tului.  Neputinţe  de  tot  felul  îl  copleşesc.  Părul  îşi  schimbă 
culoarea  în  una  albă,  caracteristică  bătrâneţii  şi  suierinţii ; 
corpul  (lăcusta)  devine  greoiu,  Mugurii  sunt  semnele  unei 
noutăţi  care  se  iveşte,  „Lăcaşul  de  veci"  e  mormântul,  de  unde 
nimeni  nu  se  mai  înapoiază  în  viaţa  de  altădată,1 

Obiceiul  de  a  boci  pe  morţi  este  de  mult  răspândit 
între  popoare-  „Eşiau  pe  uliţe  toţi  îmbrăcaţi  în  doliu, 
pe  acoperişuri,  pe  pieţe  şi  se  jeleau  izbucnind  în  plâns1',2 

6.  Mai  nainte  ca  să  se  rupă  funia  de  argint  şi  să  se 
spargă  vasul  de  aur  şi  să  se  strice  ulciorul  la  izvor  şi  să 
se  sfarme  roata  fântânii. 

„Funia  de  argint1*  e  firul  vieţii;  „vasul  de  aur11  inima; 
„ulciorul  la  izvor11  probabil  organul  respirator;  „roata  fân¬ 
tânii11  alt  organ  important  In  corp,  creerul(??), 

7.  Şi  ca  pulberea  să  se  întoarcă  în  pământ  cum  a  fost, 
iar  sufletul  să  se  întoarcă  la  Dumnezeu  care  l-a  dat. 

Elementele  Ia  crearea  omului  material  au  fost  luate  pă¬ 
mântului,  căruia  îr  vor  fi  restituite  la  moarte.3  Sufletul  e  ele¬ 
ment  duranezeesc,  se  reîntoarce  la  Dumnezeu,  care  l'a  dat 
omului.4  Avem  aici  o  mărturie  clară  că  Eclesiastul  crede 
în  viaţa  sufletului,  după  despărţirea  de  trup.  Nu  spune  că 
sufletul  e  nemuritor,  dar  nici  nu  tăgădueşte  acest  adevăr, 

8.  Deşertăciunea  deşertăciunilor,  a  zis  Eclesiastul ,  toate 
sunt  deşertăciuni. 

Viaţa  pământească  a  omului  fiind  trecătoare,  trecătoare 
sunt  toate  isprăvile  lui  în  lume.  Nu  este  sub  soare  nimic 
desăvârşit  şi  fericitor, 

9.  Şi  pe  lângă  că  Eclesiastul  a  fost  un  înţelept ,  el  a 
mai  învăţat  pe  popor  cunoştinţa  şi  a  cercetat  şi  a  privit  cu 
luare  aminte  şi  a  cules  multe  pilde. 


1  lob  VII,  10, 

2  Isaia  XV,  7. 

3  Facere  III,  19  lob  XXXIV  15. 

4  Facere  II,  7, 

Versul  acesta  pare  a  nu  cadra  cu  vorbele:  „Să  te 
laude  altul  şi  nu  gura  ta,  un  străin  şi  nu  buzele  tale". 
Eclesiastul  a  fost  într'adevăr  un  înţelept.  Nu  în  sensul  laic 
al  cuvântului.  înţelepciunea  sa  etică,  care  a  încununat  ca 
o  aureolă  de  nimb  creştetul  lui  Solomon,  a  servit  inte¬ 
resele  împărăţiei  spirituale,  Solomon  a  semănat  în  acest 
ogor  îndrumând  spre  desăvârşirea  calitativă  împărăţia  lui 
Dumnezeu  între  oameni.  înţelepciunea  şi-a  manifestat-o 
prin  fapte.  Mă  gândesc  la  cazul  celor  două  muieri  certate, 
la  spiritul  său  de  organizare  ca  celebru  om  de  stat,  la 
templul  său,  o  capodoperă  a  dragostei  faţă  de  Dumnezeu, 
dar  şi  la  scrierile  sale,  nişte  perle  în  literatura  biblică. 

Ceea  ce  a  avat  din  darul  lui  Dumnezeu,  n'a  păstrat 
pentru  sine,  ci  a  dat  şi  altora  ca  să  aibă.  Eclesiastul  a 
învăţat  pe  popor,  a  fost  un  predicator  şi  misionar  public, 
expresii  cari  determină  înţelesul  cuvântului  ’ExxXrjatacvr,;. 
El  personal  a  alergat  ca  o  albină  pentru  a  strânge  nectarul 
înţelepciunii.  încercarea  i-a  fost  încununată  cu  succes.  A 
strâns  o  grămadă  de  înţelepciune  populară  pe  care  tre- 
când-o  prin  lumina  duhului  sfânt,  a  dat-o  lumii  sub  titlul: 
„Pildele  iui  Solomon..." 

10,  Eclesiastul  s’a  străduit  să  găsească  sfaturi  folosi¬ 
toare  şi  îndrumări  adevărate  şi  să  le  scrie  întocmai. 

Agoniseala  sa  o  constitue :  maxime,  ziceri  proverbiale, 
reguli  de  viaţă,  îndrumări  şi  sfaturi  de  folos  obştesc,  fixate 
in  scris  mai  ales  în  trilogia  sa:  Cântarea  Cântărilor,  Pil¬ 
dele,  Eclesiastul. 

„îndrumările  sunt  adevărate"  pentrucă  din  ele  radiază 
înţelepciunea  cea  de  sus,  care  este  neîndoielnică..."  1 

11,  Cuvintele  celor  înţelepţi  sunt  ca  boldurile  de  îmboldit 
dobitoacele  şi  ca  nişte  cuie  înfipte  şi  ascuţite  şi  sunt  date 
de  un  Păstor. 

Sfaturile  înţelepţilor  se  aseamănă  cu  nişte  bastoane  cu 
care  păstorii  îmboldesc  vitele  pentru  a  le  îndemna  la  mers ; 
apoi  cu  nişte  cuie  ascuţite...  E  vorba  despre  înţelepţii  lu- 


1  Conf.  lâcob  III  17. 

minaţi  de  duhul  sfânt  şi  inspiraţi  de  Dumnezeu,  Aceştia 
spun  adevărul,  chiar  când  el  doare,  fără  a  căuta  la  faţă. 

Autorul  sfaturilor  înţelepte  e  un  păstor.  Păstor  se  nu¬ 
meşte  în  Biblie  preotul,  regele,  mai  marii  poporului,  dar 
şx  Dumnezeu.  Textul  etreesc  me  roe  ehad  (de  un  singur 
păstor)  pare  a  adera  mai  mult  la  înţelesul  din  urma  [că 
păstorul  e  Dumnezeu),  de  câc  vorbele  Septuagintei  sSotbjsav 

£/.  JÎOlJJtSVO;  sVGS, 

12,  Şi  peste  toate  acestea,  fiul  meu,  să  fii  cu  luare 
aminte:  scrisul  de  cărţi  este  fără  sfârşit,  iar  învăţătura 
multă  este  oboseală  pentru  trup. 

Eclesiastui  ia  atitudinea  unui  tată  faţă  de  fiu,  aşa  cum 
o  face  adesea  in  Pildele  sale,  şi  atrage  atenţia  asupra 
urmării  scrierii  de  cărţi.  Cărturarul  nu  se  poate  mulţumi 
fără  a  produce  mereu  câte  ceva.  Bucuria  lui  e  mai  deplină 
când  poate  crea,  chiar  c’c  mare  jertfă  de  sine.  Ori  cât 
s’ar  scrie,  totdeauna  mai  este  câte  ceva  de  spus,  iar  su¬ 
ferinţa,  chinul  şi  necazul  autorului  sporeşte  în  măsură  direct 
proporţională  cu  numărul  de  cărţi, 

13.  Iată  pe  scurt,  tot  ceea  ce  ai  auzii  aceasta  este : 
teme-te  c'e  Dumnezeu  şi  păzeşte  poruncile  lui !  Acesta  este 
lucrul  cuvenit  fiecărui  om. 

Versul  acesta  rezumă  învăţătura  pe  care  o  scoate  Ecle¬ 
siastui  din.  îndelungatul  său  sbucium  şi  alergare  după  feri¬ 
cire,  După  ce  a  dovedit  că  fericirea  pământească  e  o  cu¬ 
cerire  imposibilă,  că  viaţa  omului  pe  pământ  e  o  nimica 
toata,  că  glorie,  cucerire,  avere,  neavere,  sunt  suflare  în 
vânt,  conchide:  singura  cale  care  duce  Ia  fericire  este 
credinţa  în  Dumnezeu, 

Omul  ajunge  acest  ţel  dacă  izbuteşte  să  înţeleagă  pe 
Dumnezeu,  făcându-şi  un  ideal  de  viaţă  din  a  se  dedica 
Lui,  Numai  ridicându-se  deasupra  tuturor  lucrurilor  terestre, 
deasupra  micilor  socotinţi  omeneşti,  omul  apucă  pe  calea 
perfecţiunii  ce  i-a  dorit-o  Hristos  când  i-a  zis:  „fii  desă¬ 
vârşit,.," 

Menirea  aceasta  nu  este  numai  a  unora.  Fiecare  om 
se  cade  să  nizuiască  spre  desăvârşirea  sa  morală. 

14,  Căci  Dumnezeu  va  judeca  toate  faptele  ascunse,  fie 
bune,  fie  rele. 

Dumnezeu  este  forţa  care  domină  întregul  univers.  El 
pătrunde  pretutîndenea,  Despre  viaţa  lumii,  El  are  o  no¬ 
ţiune  precisă,  pentru  că  El  e  punctul  de  sosire  al  tuturor 
întâmplărilor.  Eclesiastul  precizează  că  Dumnezeu  este  cu 
adevărat  făcător  de  dreptate  în  cel  mai  adânc  înţeles  al 
cuvântului:  pedepseşte  exemplar  pe  toţi  rătăciţii  şi  răsplă¬ 
teşte  demn  pe  cei  cari  îşi  află  bucuria  supremă  în  împli-. 
nirea  voii  Sale, 


ŞTIRI  Şl  DOCUMENTE  DESPRE 
BISERICA  ORTODOXĂ  ROMÂNĂ 
DIN  ARDEAL  DUPĂ  1761 

CULESE  DIN  ARHIVA  CONSILIULUI  DE  STAT  SI  A 
CABINETULUI  IMPERIAL  DIN  VIENA 

de 

Preot  Dr.  ŞTEFAN  LUPSA 

t  > 

Profesor  la  Academia  teologică  din  Arad 


INTRODUCERE 

Arhiva  episcopiei  ortodoxe  române  din  Sibiu  fiind 
distrusă  de  revoluţia  din  1848/9,'  iar  arhiva  cancelariei 
aulice  ardelene  fiind  în  Budapesta,  zăvorită  cu  ostilitate 
pentru  cercetătorii  români,1 2  ştirile  ce  le  putem  primi  din 
arhiva  statului  austriac  (şi  a  curţii  imperiale)  din  Viena, 
ne  sunt  preţioase  şi  necesare  pentru  cunoaşterea  acelui 
period  de  aproape  un  veac  din  istoria  bisericii  ortodoxe 
române  din  Ardeal,  ce  s’a  scurs  de  la  triumful  ortodoxiei 
în  lupta  cu  unirea  papîstă,  evidenţiat  prin  acordarea  unui 
episcop  ortodox  pentru  Românii  ardeleni  în  locul  mitro¬ 
poliei  apuse  la  1701,  şi  până  Ia  Şaguna,  când  începe  iarăşi 
în  Ardeal  viaţă  bisericească  ortodoxă  bine  organizată,  cu 
servicii  sistemizate,  între  ele  fiind  şi  arhiva  bine  păstrată. 

Periodul  acesta  de  tânjire,  voită  de  stăpânire,  coincide 
cu  timpul  existenţii  Consiliului  de  Stat  din  Viena  (1761  — 
1848),  guvern  suprem  şi  general  al  întregei  împărăţii  habs- 
burgice,  prin  care,  ca  prin  ultima  instanţă  până  la  împărat, 
treceau  toate  actele  pe  care  trebuia  pusă  rezoluţie  impe- 


1  M.  Voiieanu  :  Icoane  din  viata  bisericii,  Sibiu,  1926,  p.  3, 

2  Articolul  din  {ratatul  de  pace  de  la  Trianon,  ca  pariea  privitoare  Ia  terito¬ 
riile  încadrate  în  Statul  român,  di  a  arhivele  din  Ungaria,  să  ne  lie  predată  în  termen 
de  10  ani,  ar  Ii  vremea  să  se  execute. 

rială,  afară  doar  de  cele  particulare,  ale  Cabinetului  Imperial, 
care,  puţine  la  număr,  sunt  depuse  în  arhiva  de  Cabinet 
(K.  A.), 

Desavantajul  ce-1  prezintă  pentru  noi  arhiva  consiliului 
de  stat  (St.  R.)  în  privinţa  capacităţii  ei  de  a  ne  informa, 
este  că  de  cele  mai  multe  ori  în  ea  se  depuneau  numai 
referatele  care  cuprindeau  rapoartele  birourilor  subalterne 
(în  cazul  cauzelor  ardelene,  în  primul  rând  al  cancelariei 
aulice  ardelene,  Sieb.  Hofkanzley),  în  rezumat,  şi  propu¬ 
nerile  motivate  de  rezoluţii  imperiale  ale  consilierilor  de 
stat,  actele  înseşi  cari  au  provocat  raportul  cancelariei 
(între  ele  şi  (albele  româneşti)  restituindu-i-se  de  cele  mai 
multe  ori  aceleia,  spre  păstrare  în  arhiva  ei,  care,  precum 
amintii,  nu  ne  mai  este  accesibilă  de  la  Trianon  încoace. 
Prezintă  în  schimb  actele  arhivelor  Consiliului  de  Stat  şi 
Cabinetului  Imperial  avantajul  de  a  ne  da  în  toate  cauzele 
soluţiile  finale,  iar  în  cele  ale  căror  acte  iniţiale  s'au  reţinut 
în  ele,  informaţiunile  cele  mai  complete. 

Actele  privitoare  la  noi  ale  arhivei  vieneze  se  împu¬ 
ţinează  din  ce  în  ce,  prin  scartare,  localul  ei  fiind  din  ce 
în  ce  mai  neîncăpător  pentru  cuprinderea  materialului  mai 
nou  şi  mai  de  interes  pentru  Austriecii  moderni,  care  spo¬ 
reşte  într’una.  In  1929,  când  s'au  copiat  actele  utilizate  în 
prezentul  studiu,  deja  foarte  multe  acte  cerute  după  indi¬ 
cele  arhivei  erau  refuzate  pe  motivul  că  nu  mai  există, 
fiindcă  se  scartaseră. 

Actele  utilizate  în  prezentul  studiu,  dau  informaţiuni 
începând  cu  epoca  în  care  s'au  terminat  cercetările  vaste 
ale  istoricilor  A.  Bunea  şi  S.  Dragomir  privitoare  la  pe¬ 
riodul  luptei  pentru  dreptul  la  viaţă  al  ortodoxiei  ardelene 
cu  stăpânirea  care  o  proscrisese  ca  odinioară  statul  roman 
creştinismul.  Ele  vor  aduce  completări  studiilor  istorice  şi 
ediţiilor  de  documente  apărute  până  acum  cu  privire  la 
istoria  bisericească  a  Românilor  ardeleni  în  periodul  dintre 
Novacovici  şi  Şaguna,  cum  sunt :  Istoria  bisericească  a  Ro¬ 
mânilor  ardeleni,  Sibiu  1918,  Contribuţiuni  la  istoria  Ro¬ 
mânilor  ardeleni  1780—92,  Bucureşti,  1915  (Mem.  S.  Ist. 
XXXVII,  19),  Studii ,  conferinţe  şi  comunicări  istorice,  Bucu- 

reştî,  1928,  etc,  de  I.  Lupaş,  Vacanţele  Mitropoliei  ortodoxe 
din  Ardeal  în  secolul  XVIÎI ,  Cluj  1922,  etc,  de  L  Matern, 
voL  II  din  Fragmente  din  Istoria  Românilor  de  Eud,  Hur- 
muzaki,  trad.  I,  Slavici,  Buc.,  1900,  Documente  pentru  limbă 
şi  istorie,  Sibiu  1889  şi  Metropolia  Românilor  ortodocşi  din 
Ungaria  şi  Transilvania,  Sibiu  1900,  de  Dr,  Ilarion  Puşcariu, 
mai  multe  de  N,  lorga,  S.  Dragomir,  M.  Voileanu,  S,  Stanca, 
etc.,  apărute  în  broşuri  sau  în  publîcaţiuni  periodice.  Intru 
cât  se  poate  face  cu  mijloacele  bibliotecale  din  Oradea, 
voiu  încerca  să  evit  de  a  publica  ce  s’a  mai  publicat. 

1.  DiN  TIMPUL  LUI  DIONiSIE  NOVACOVICI.  STATISTICA 
BISERICEASCĂ  DIN  1766  A  ROMÂNILOR  ARDELENI 

încă  din  1761  se  află  înregistrată  Ia  Consiliul  de  Stat 
din  Viena  (Nr.  2562)  o  petiţie  a  naţiunii  ortodoxe  române 
din  Ardeal  în  chestiunea  contribuţiei  sale  benevole  (donum 
gratuitum)  pentru  cheltuielile  de  răsboiu  ale  împărăţiei. 
Banii  pentru  acel  donum  gratuitum  îi  strângea  episcopul 
Dionisie  prin  colectă.1  In  1763  îl  invita  curtea  din  Viena 
să  facă  socoteală  cu  banii  colectaţi  pentru  donum  gratuitum 
(St.-R,  542/1763).  Nu  pare  a  fi  urmat  invitării,  deoarece 
şi  la  1772  mai  avea  mult  de  lucru  Consiliul  de  Stat  (Nr. 
377,  1106,  1644,  2292/1772)  cu  descurcarea  acestui  donum 
gratuitum  din  lăsământul  lui  Dionisie. 

In  1763  (St,-R.  856)  cerea  voie  episcopul  Dionisie  să 
viziteze  Buda,  unde  îşi  avea  sediul  ca  titular  (în  Ardeal 
fiind  numai  administrator). 

La  1765  fu  pârât  la  Curte  ca  şi-a  pus  în  stema  sigi- 
lului  său  pălărie  princiară  (Herzoghut,  v.  St.-R,  1225/1765). 
Pâra  fu  încredinţată  spre  anchetare  comisiunii  „In  Trans- 
sylvanicis" ,  care  la  25  Ian.  1767  raportează  că  nu  episcopul 
e  vinovat,  ci  fabricantul  de  sigile.  Resoluţia  imperială  din 
4  Febr.  1767  cere  confiscarea  şi  nimicirea  sigilului. 2 


1  Pe  fiecare  gospodărie  a  aruncat  16  £1 .  A  strâns  astfel  vreo  100  000  de  florini. 
V.  E.  Hurmuzaki,  Fragmente  din  Istoria  Românilor,  trad.  I.  Slavici,  voi,  II,  Buc. 
1900,  p.  217. 

2  „Es  mag  bey  dieser  Entsehuldigung  bewenden,  das  Pettschaft  aber  ist  vom 
Bischoffen  abzufordern  und  zu  cassiren11  St.-R,  117/1767, 

La  28  Noemvrie  1767  prezintă  numita  comisie  transil¬ 
văneană  conscripţia  preoţimii  ortodoxe  ardelene.  Actul 
părându-mi  important,  îl  dau  în  notă,  întreg  şi  în  original,1 


1  Staatsrat  2830/1767,  Circulandum  Currens.  Vortrag  der  Siebenbiirgischen 
Commission  ddo.  28.  Novembrîs  1767.  Mit  der  Ueberreichung  der  Consignation  der 
nicht  unirten  Poppen  in  Siebenburgen, 

Die  zuliegende  Consignation  zeigt,  dass  in  dem  Grossfiirstenthum  Siebenburgen 
eine  ungemein  grosse  Anzahl  der  nicht  unirten  Geistlichkeit  oder  Poppen  vorhanden 
sey ;  mir  ist  es  aber  nicht  bekannt,  in  was  fur  einer  Absicht  diese  Consignation 
{wovon  bereits  der  Illyrischen  Hofdeputation  eine  Abschrift  mitgetheilt  worden  ist) 
aliergnădigst  abgefordert  worden  sey?  Ich  glaube,  dass  liber  das  Votum  der  in  den 
gesamten  Hungarischen  Lăndern  befindlichen  nicht  unirten  Geistlichkeit,  auch  ob 
und  welchergestalten  Selbe  verănaert  werden  kbnnte  ?  von  gedachter  Hof-Deputation 
der  Antrag  abgestaitet  werden  wird,  wo  jedem  eine  alierhochste  Entschliessung  wird 
ertheilt  werden  konnen, 

Stupan. 


Aus  dieser  Consignation  ist  zu  entnehmen,  dass  an  nicht  unirten  von  drei 
dasigeu  auch  nicht  unirten  Bischofen  confirmirter  Popen  1223  an  der  Zahl  seyn.  Die 
Zahi  der  nicht  confirmirten  aber  betrăgt  201. 

Die  erstere  Zahl,  dec  Confirmirten  - —  somît  ordnungsmăssig  angestellten  Popen 
scheint  nicht  ubermâssig  zu  seyn;  nach  der  in  a.  1761  vollbrachten  conscription  der 
nicht  unirten  bestiinden  diese  aus  128,653  familys  laicis,  nach  dem  a.  1766  von  dem 
General  Hadick  unter  der  Hand  erhobenen  Befunde  (besteht)  dieses  Volk  noch  in 
103,909  Familien,  und  diese  in  635,454  Personen.  Die  Ursach  des  Unterschieds  ist, 
dass  mehrere  tausend  Familien  a,  1765  und  66  zur  Union  getretten,  auch  viele  emi- 
griret..  Fur  dieses  zahlreiche  Volk  scheinen  also  1223  Popen  nicht  zu  viei  zu  seyn  ; 
anno  1762  waren  1365.  Dieselbe  seynd  also  in  dieser  Zeit  geringer  an  der  Zahl. 

Damit  die  Zahl  dieser  Popen  mit  der  Zeit  nicht  vermehrt  werde,  so  scheint 
diensam  zu  sein,  wenn  dem  Bischofen  aufgegeben  wird,  dass  er  deren  Verzeichniss 
all  Jahr  einreichen  solie, 

Die  Zahl  der  nicht  confirmirten  Popen  belâuft  sich  auf  201,  Wegen  dieser 
waren  den  Bischofen  zu  bedeutben,  dass  er  guttachtlich  angeben  woile,  was  wegen 
dieser  Popen  zu  verfiigen,  und  wie  diese  abzuschaffen  waren, 

Uebrigens  steht  das  nicht  unirte  Volk  in  Siebenburgen  keineswegs  unter  der 
Iilyrischen  Deputation,  dasselbe  geniesset  auch  nicht  die  Privilegien  der  in  Ungarn 
ansâssigen  lllyrîs.'hen  Nation.  Der  Siebenbiirger  Bischof  untersteht  auch  nicht  dem 
Metropoliten  zu  Carlowitz.  Mir  bedeutet  es  also  gar  nicht  răthlich  zu  seyn,  wenn 
die  Illyrische  Deputation  Sich  in  die  Siebenbiirgische  Sach  einmischen  woilte.  Es 
wăre  demnach  der  Erfolg  zu  envarthen,  und  sollen  diese  Deputation  zu  recht  zu 
weisen, 

Borie. 


Resol.  Aug. 


Diese  Consignationen  dienen  zu  Meiner  Nachricht.  Damit  aber  die  Zahl  der 
confirmirten  nicht  unirten  Popen  mit  der  Zeit  nicht  vermehrt  werde;  so  ist  dem 

Notez  că  cifrele  din  această  conscripţie  le  utilizează  dl 
prof.  I.  Lupaş  în  Istoria  bisericească  a  Românilor  ardeleni, 
Sibiu,  1918,  p,  123,  dând  după  ea  numărul  familiilor  laice 
ortodoxe  aflate  de  generalul  Buccow  la  1761  1  în  Ardeal: 
128,653  ;  pe  când  dl  prof-  S.  Dragomir,  în  Istoria  desrobirii 
religioase  a  Românilor  ardeleni  în  secolul  al  XVIII-lea,  voi. 
II,  Sibiu,  1930,  p-  284,  dă  127,712  familii. 

După  actul  c e-1  public  aci,  numărul  familiilor  scăzuse 
până’n  1766  la  105,909,  parte  prin  treceri  la  unire,  parte 
prin  emigrări.  Ele  se  compuneau  după  acest  act  din  635,454 
suflete,  păstorite  de  1223  de  preoţi  cu  singhelie  de  la  epis¬ 
copul  Dionisie  sau  de  la  alţi  doi  episcop!  ortodocşi  din 
împărăţie  (Arad  şi  Timişoara?)  şi  de  201  fără  această  con¬ 
firmare.  Numărul  preoţilor  cu  singhelie  încă  se  arată  în 
conscripţia  de  faţă  scăzut  cu  132  faţă  de  cea  din  1762, 
care  aflase  1365. 

Un  referat  oficial  lung  (16  coaie),  asupra  căruia  voiu 
reveni  dacă  ospitalitatea  Revistei  Teologice  îmi  va  permite 
continuarea  prezentelor  studii,  elaborat  de  deputaţiunea 
aulică  ilirică  la  ordinul  împăratului  prin  1771  (St,-R. 
1061/1772),  despre  starea  unirii  în  Ardeal  şi  mijloacele  de 
recomandat  pentru  promovarea  ei,  povestind  istoria  unirii 
pe  baza  actelor  ce  i  s'au  pus  la  dispoziţie  la  ordinul  îm¬ 
păratului,  face  următorul  referat  despre  statistica  biseri¬ 
cească  a  uniţilor  ardeleni  la  1766:  —  Deşi  episcopul  unit 
a  primit  ordin  de  la  împărat  să  facă  an  de  an  conscripţie 
şi  în  ea  să  evidenţieze  progresul  unirii,  de  Ia  episcopul 

Bischof  aufzugeben,  dass  er  deren  Verzeichnisse  alle  Jahre  elnreichen  solie.  Wegen 
der  nicht  confirmirten  Popea  Graeci  ritus  non  uniţi  aber  ist  dem  gedachten  Bischof 
2U  bedeuten  gutâchtlich  anzugeben,  was  wegen  dieser  Popen  zu  verfiigen,  und  wie 
diese  abzuschaffen  wâren? 

30  December  1767.  Gr.  v.  Blumegen. 

1  In  memoriul  său  înaintat  generalului  Buccow  Ia  23  Aug.  1767,  episcopul 
Dionisie  dă  rezultatele  conscripţiei  făcute  de  el  prin  protopopii  săi  în  anul  1766; 
1400  de  biserici,  peste  1000  de  preoţi,  44  protopopi  şi  587,076  suflete  ortodoxe.  V. 
I.  Mateiu :  Vacantele  Mitropoliei  ortodoxe  din  Ardeal  in  veacul  al  XVIII-lea,  p,  25  şi  71,  E 
curios  că  după  documentul  ce-1  public  aci,  generalul  comandant  al  Ardealului, 
(17.54 — 68)  contele  Andrei  Hadik,  aflase  din  conscripţia  din  1765  mai  multe  sufleie 
ortodoxe  (635,454)  în  Ardeal,  de  cât  episcopul  ortodox.  Diferenţa  se  explică  de  bună 
seamă  aşa,  că  generalul  comandant  a  avut  mijloace  spre  a  face  conscripţie  mai  completă. 

Rednic  se  află  o  singură  conscripţie,  cea  din  1766,'  care 
arată  că  în  1765  biserica  unită  ardeleană  avusese  400  de 
biserici  cu  1594  de  preoţi  şi  20,222  familii,  iar  în  anul 
următor  406  biserici,  1539  preoţi  46,294  familii,  dar  exac¬ 
titatea  acestor  cifre  o  trage  la  îndoială  deputaţiunea  aulică 
ilirică  şi  a  tras-o  şi  comisiunea  In  Transsylvanicis,  care  a 
cerut  trimiterea  conscripţiei  unite  din  1766  şi  a  tuturor 
celor  viitoare  la  guvernul  ardelean,  spre  verificare  prin 
autoritatea  civilă.  Aceeaşi  îndoială  planează  şi  asupra  ra¬ 
portului  prea  favorabil  al  iezuitului  P.  Delpiri  despre  suc¬ 
cesul  mare  al  vizitaţiei  episcopului  Rednic,  pe  baza  căruia 
împăratul  i-a  dăruit  acestui  episcop,  în  anul  1768,  pentru 
propagarea  mai  cu  efect  a  unirii,  10,000  de  florini. 2 


1  In  1772  s'a  făcut  iarăşi  conscrierea  Românilor  ardeleni  şi  s‘au  aflat  558,076 
ortodocşi  şi  119,230  uniţi.  Creşterea  populaţiei  româneşti  o  socoteau  redactorii  foii 
„Siebenbiirger  Zeitung"  (1784  nr,  3  p.  17)  la  Va  in  12  ani,  deci  credeau  că  la  1784 
erau  700,000  Români  ortodocşi  în  Ardeal.  V.  L  Lupaş :  Studii,  conferinţe  şi  comunicări 
istorice,  Bucureşti  1928,  p.  392  nota, 

2  Es  hat  zwar  der  unirte  Bischof  vermog  allerhochster  Verordpungen  den 
Auftrag,  wenigstens  in  Ansehung  seiner  unirten  Glaubensgenossen  alljâhrlicb  eine 
eigene  Consignation  einzuschicken,  und  darinnen  insonderheit  den  Wachstum  der 
Union,  wo,  und  wie  er  sich  ergeben,  anzuzeigen  ; 

Es  findet  sich  aber  von  dem  heutigen  Bischof  Rednik  eine  einzige  im  Jahr 
1766  eingereichte  derley  Consignation  vermog  welcher  derselbe  gegen  den  vorher- 
gehenden  Jahre,  wo  400  Kirchen,  1594  Geistliche  und  20,222  Familien  in  der  Union 
gezehlet  worden,  die  Kirchen  in  der  Zahl  auf  6,  die  Familien  aber  nur  26,072  mehr, 
mithin  auf  46,  294  angewachsen,  an  denen  Geistlichen  aber  55  in  Abgang  ge- 
kommen  zu  seyn  angegeben  hat  ; 

Es  muss  jedoch  die  Richtigkeit  dieses  Ausweises  auf  seinen  Werth  gestellet 
bleiben,  um  so  mehr  als  die  Siebenburgische  Comjnission  in  ihrem  dariiber  erstatteten 
Begleitungsvortrag  solche  selbsten  in  Zweifel  gezohen  hat,  aus  der  Betrachtung,  dass 
nach  der  wankelmtithigen  Gemiits-Arth  des  Waliachischen  Volkes  und  der  Erfahrenheit 
von  anderen  Jahren  sich  immer  gezeigt  hat,  dass  dergleichen  noch  mit  mehreren 
Feyerlichkeit  verfertigte  Beschreibungen  wechselweiss  gegeneinander  aufgehoben 
haben,  und  dass  diejenige,  die  heut  der  Union  zugeschrieben  worden,  in  einer  an- 
deren  Zeit  denen  nicht  unirten  zugezehlet  werden  miissen,  wornach  die  Commission 
ehender  der  Meinung  zu  seyn  sich  geăusseret  hat,  dass,  um  von  der  Verlăssigkeit 
dieser  Beschreibung  sicher  zu  seyn,  solche  dem  Gubernio  zuzuschicken  ware,  um 
sie  mit  der  Buccovischen  Auseinandersetzung  zu  combmiren  und  dariiber  zu  be* 
richten,  dass  aber  respu  futuri  derley  Consignationen  allemahl  etwa  bey  der  jabr- 
lichen  Ratification  mit  der  Civilobrigkeit  und  mittelst  der  gleich  vorgemelten  beho- 

Datele  statisticei  bisericeşti  din  1766  ne  permit  câteva 
reîlexiuni. 

După  cifrele  date  de  episcopul  Rednic  pentru  anul 
1765,  care  nu  par  a  fi  fost  trase  la  îndoială,  biserica  unită 
din  Ardeal  avea  de  patru  ori  atâţia  preoţi  câte  biserici, 
şi  tot  la  12  familii  un  preot-  Numărul  mare  al  preoţilor 
de  partea  unirii  se  explică  prin  utilitarismul  lor,  care  şi 
dăduse  naştere  bisericii  unite.  Ii  ademeneau  avantajele  ma¬ 
teriale  acordate  de  stăpânire,  expunându-se  ei  în  schimb 
situaţiei  de  a  rămâne  fără  popor,  după  cuvântul  profetic 
al  epitropului  catedralei  din  Âîba-Iulia,  trimis  în  1701  mi¬ 
tropolitului  Atanasie  la  Viena:  „...De  primeşti  (unirea) 
sfinţia  ta  şi  popii ,  numai  voi  să  fiţi,  iar  noi  (mirenii)  nu  vom 
fi". 1  Până’n  ziua  de  astăzi  există  în  biserica  unită  excesul 
de  cler  în  raport  cu  numărul  credincioşilor  şi  pericolul 
ei  împuţinarea  laicilor  este. 

Statistica  ortodoxă  diferă  de  cea  unită  prin  aceea  că 
nu  exagerează  numărul  adepţilor,  ca  cea  unită  :  dimpotrivă, 
generalul  comandant  află  mai  mulţi  ortodocşi  de  cât  epis¬ 
copul  ortodox.  Pe  de  altă  parte,  statistica  ortodoxă  se  pre¬ 
zintă  bine  proporţionată :  atâţia  preoţi,  câte  biserici  şi  con¬ 
siliul  de  stat  însuşi  recunoaşte  că  numărul  preoţilor  orto¬ 
docşi  nu  e  în  disproporţie  cu  cel  al  credincioşilor  lor.  Pro¬ 
porţia  e  de  1  preot  la  519  credincioşi  sau  la  86  de  familii 


rigen  Combinirung  zu  Stand  zu  bringen  wăren,  welchen  Antrag  aber  Ihre  Majestât 
damahlen  in  suspenso,  und  auf  sich  beruhen  zu  lasscn  befunden  haben. 

Nach  denen,  was  hier  gemeldet  worden,  solite  sich  verinuthen  lassen,  dass 
noch  mehrere  Consignationen  von  denen  vorhergegangenen  wie  vdd  denen  nachge- 
folgten  Jahren  vorhanden  seyn  miissen. 

Nun  kan  sich  aber  in  dieser  Ungevvissheit  aui  nicbts  gewisses  beziehen,  und 
muss  es  gănzlich  dahin  geslellt  seyn  lassen,  in  wie  weit  bey  dem  von  dem  unirten 
Bischof  in  seinem  Ausweiss  angegebenen  Wachstum  der  union  der  Zweifel  der 
Siebenbiirgischen  Commission  oder  aber  der  ausgewiesene  Zuwachs  richtig  seye! 

Eben  die  nemliche  Beschaffenheit  hat  es  nit  dem  giinstigen  Erfolg  der  Visi- 
tation  des  Bischofs  Rednick,  woriiber  der  P,  Delpiri  S.  J.  einen  Bericht  erstattet, 
der  nachin  Ihre  Majestăt  bewogen  hat  im  Jahre  1768  zur  mehreren  Aulnahm  der 
Union  diesem  Bischofen  eine  summa  von  10:  m.  f.  zur  Verwendung  auszahlend  zu 
machen ;  ,..(St.-R,  1 061/ 1772,  p.  16—17).  Despre  dania  de  10,000  II.  (23  Aug.  1768; 
v,  şi  E.  Hurmuzaki,  Fragmente,  trad.  I.  Slavici  t,  II,  Buc.,  1900,  p.  252. 

1  Al.  Lapedatu:  Pater  Ianoş  în  „Prinos  lui  D.  A.  Sturza",  Bucureşti  1903,  p.  309. 

fia  a.  1761  :  1  preot  la  93  de  familii).  Comparaţia  cu  sta¬ 
tistica  din  1761  nu  se  poate  face  absolut  exact  din  cauza 
preoţilor  neconfirmaţi,  cari  nu  existau  de  cât  în  conscripţia 
din  1766,  Scăderea  numărului  credincioşilor  de  la  o  con¬ 
scripţie  până  la  cealaltă  e  evidentă  şi  clar  motivată  de 
raportul  comisiei  transilvănene;  persistarea  totuşi  a  preo¬ 
ţilor  la  postul  lor,  cu  toate  avantajele  îmbiate  de  trecerea 
îa  unire,  e  a  se  atribui  nu  numai  eroismului  lor  plin  de 
abnegaţie,  ci  şi  împrejurării  că  în  biserica  unită  erau  destui 
preoţi  supranumerari.  (Va  urma) 


EDUCATIUNE  PRIN  RELIGIE" 

de 

Prot.  GHEORGHE  MAIOR 

Profesor  la  Şcoala  normală  „A.  Şaguna",  Sibiu 

12.  BIBLIOTECA  RELIGIOASĂ 

Biblioteca  religioasă  în  şcoală  e  încă  un  desiderat, 
deşi  este  atât  de  necesară.  I  se  poate  da  fiinţă  în  două 
feluri:  strecurând  cartea  în  biblioteca  generală  sau  a  cla¬ 
selor,  sau  formând  una  aparte  cu  bibliotecar,  cu  dulap  şi 
catalog  propriu.  Eu  am  încercat-o  pe  clase,  părându-mi-se 
mai  potrivită  să  aleg  cărţile  după  vârsta  elevilor.  In 
cazul  acesta  e  mai  greu  de  făcut  anumite  constatări  despre 
circulaţia  cărţilor  şi  despre  gustul  cetitorilor.  In  cazul  al 
doilea,  dacă  nu  dăm  peste  un  bibliotecar  bun,  elevii  pot 
lua  cărţi  neînţelese  la  vârsta  lor  şi  îi  vom  depărta  de 
biblioteca  religioasă.  Pentru  început,  cred  că  oricare  fel 
aduce  foloase  ce  întrec  neajunsurile. 

Prin  faptul  că  am  numit-o  bibliotecă  religioasă,  n’am 
înţeles  ca  în  ea  să  nu  găsim  decât  Dogmatici,  tratate  de 
morală,  Apologetici,  Enciclopedii  teologice,  Ermineutici, 
Isagogii  şi  alte  asemenea  nume  menite  să  sperie.  Ar  face-o 
necitită.  Alta  e  cartea  care  se  cere  într'o  astfel  de  biblio¬ 
tecă.  Cartea  cu  duh  religios,  creştin,  cartea  care  înobilează, 
înalţă  spre  idealism,  spre  cer.  Alăturea  de  Vieţile  Sfinţilor, 
în  genul  traducerilor  lui  Sadoveanu  şi  Pătrăşcanu,  trebue 
să  stea  biografii  de  oameni  cari  au  fost  caractere  impună¬ 
toare,  de  savanţi  cari  au  înţeles  şi  au  ştiut  aprecia  rolul  şi 
însemnătatea  religiei  şi  a  unei  vieţi  morale,  învăţaţi  cari  au 
nimerit  adeseori  un  cuvânt  potrivit  în  cele  religioase  şi  au 
avut  atitudini  mai  grăitoare  de  cât  ale  multor  slujitori  ai 
cuvântului  Domnului ;  apoi  poseii,  nuvele,  romane,  piese 
de  teatru,  note  de  călătorie,  însemnări  şi  descrieri  de  opere 
şi  monumente  artistice  religioase,  colecţii  de  reproduceri 
după  asemenea  opere,  colecţii  de  istorioare  morale.  Cu  un 


1  Urmare  şi  sfârşit  de  la  p.  175. 

cuvânt,  tot  ce  se  citeşte  cu  drag  de  elevii  de  şcoală  se¬ 
cundară,  dar  alese  potrivit  duhului  şi  scopului  urmărit 
de  noi. 

Prin  1925 — 7  strecurasem  în  bibliotecile  de  clasă  ale 
şcoalei  noastre  o  mulţime  de  cărticele  de  acest  gen.  Anul 
următor  am  fost  detaşat  director  şi  profesor  de  seminar. 
Când  m'am  reîntors  la  catedră,  după  desfiinţarea  semina¬ 
rului,  toate  cărticelele  cu  cuprins  religios-moral  cari  erau 
frumos  lucrate  sau  prelucrate,  au  dispărut  de  prin  biblioteci. 
Discut  cazul  şi  cu  unii  învăţători  de  la  ţară,  despre  cari 
ştiam  că  n’au  încuiat  şi  nici  n'au  pierdut  cheia  de  la  biblio¬ 
tecă,  ci  lucrează  cu  ea  în  sat,  şi  mi-au  spus  că  au  păţit 
la  fel  cu  ţăranii.  Cartea  religioasă,  în  formă  literară  (nu 
ca  tratate  pedante),  trece  din  mână  în  mână  şi  face  ocolul, 
satului  până  se  pierde.  Procurând  iarăş  examplarele  pier¬ 
dute,  în  scurtă  vreme  au  dispărut  din  nou  fără  a  le  mat 
putea  da  de  urmă.  Care  e  concluzia?  Cartea  aceasta 
place  şi  trebue  să  le-o  punem  la  îndemână. 

Unele  nuvele  şi  istorioare  din  literatura  noastră,  apoi  cele 
ale  Iui  Tolstoi,  de  Roy,  Sienkiewîcz  ş.  a-  se  întipăresc  în 
sufletele  elevilor  cu  atâta  putere,  încât  anii,  cu  tot  învălmă- 
şagul  lor,  nu  le-o  mai  pot  şterge  şi  rămân  să-i  îndemne  şi 
să-i  laude  când  făptuiesc  binele  şi  să-i  mustre  când  greşesc ! 
„Ca  'n  basme-i  a  cuvântului  putere",  când  e  spus  frumos; 
şi  ales  cu  grije. 

Ne-ar  trebui  un  catalog  despre  tot  ce  s'a  scris  în  lume 
în  genul  acesta.  Cine  dintre  ceice  au  norocul  să  fie  în 
oraşele  cele  mari  şi  cu  biblioteci  însemnate,  îşi  va  lua  vreo¬ 
dată  asupra  sa  osteneala  aceasta?  Speram  şi  eu  să  pot 
face  un  început,  şezând  mai  îndelungat  la  Bucureşti,  Acum 
nu  mai  pot  nădăjdui,  împrejurările  şi  oamenii  mi-au  fost 
protivnici.  Va  rândui  poate  Dumnezeu  sarcina  aceasta  altuia 
mai  norocos  ca  mine. 

La  tot  cazul,  biblioteca  religioasă  trebue  încercată, 
trebue  realizată  măcar  în  cadre  modeste.  Şi  dacă  direc¬ 
ţiunile  şi  comitetele  şcolare  nu-i  înţeleg  importanţa  şi  nu-i 
acordă  sprijinul  moral  şi  material,  profesorul  de  religie  să 
încerce  să  se  ajute  altfel,  Va  recurge  la  modestul  obol  al 
elevului.  Va  determina  o  înţelegere  între  toţi  de  a  contribui 

cu  o  taxă  numai  de  5  (cinci)  lei  pe  an,  fondul  acesta  iniţial 
să-l  augmenteze  cu  pedepsele  ce  ar  rezulta  prin  un  leu 
pus  pe  înjurătură,  pe  fiecare  caz  de  mânie,  de  rostire  de 
vorbe  murdare,  de  fiecare  batjocorire  a  deaproapelui,  de 
lene,  pedepse  dictate  de  elevi,  nu  de  profesor.  S'ar  ajunge  un 
scop  dublu.  Şî-ar  face  elevii  înşişi  educaţie,  desvoltându-şi 
simţul  de  control  reciproc  şi  de  autocritică,  şi  s'ar  realiza 
biblioteca.  încet,  dar  s'ar  realiza !  începutul  e  greu ;  restul 
vine  de  la  sine,  dacă  se  stăruie!' 

13.  COMUNITĂŢILE  DE  MUNCĂ  Şl  RELIGIA 

Pentru  retuşarea  exageratului  „eu  şi  numai  eu“  al 
şcoalei  de  până  acum,  pentru  a  îi  înlocuit  cu  bucuria  unui 
sănătos  „noi"  cari  au  făptuit  ceva  bun  şi  de  folos,  cât 
mai  mulţi  şi  pentru  cât  mai  mulţi,  în  şcoala  românească 
iau  fiinţă  comunităţile  de  muncă? 

Comunităţile  de  muncă  nu  aduc  şi  nu  dispun  de  altă 
organizare,  de  cât  de  cea  firesc  cerută  de  lucrul  ce  se  pre¬ 
tinde  realizat,  Insuş  „obiectul"  de  întruchipat  dictează ; 
cine,  câţi,  ce,  când,  cum,  cu  ce  mijloace  şi  cu  ce  material, 
cât  şi  cât  timp  să  lucreze  fiecare  în  parte  şi  toţi  împreună, 
alegându-se  „lucrătorii"  quasi  liber,  după  plăcerea  şi  apti¬ 
tudinile  fiecăruia.  Iată  cum  se  formează  şi  se  organizează 
o  comunitate  de  muncă. 

In  acest  înţeles  ele  au  existat  totdeauna  în  lumea  co¬ 
piilor.  Căci  ce  este  un  „zbeg"  ştrengăresc  pe  ţărmuri! 
unui  râu,  în  care  copiii  învaţă  şi  se  întrec  la  înot?  Ce  e 
un  joc  cu  mingea,  în  care  două  tabere  adverse  luptă  pentru 
întâietate?  Câtă  grije  nu  se  pune  în  alegerea  echipelor? 
Cine  nu-şi  aduce  aminte,  că  adeseori  „se  strică  jocul"  fiindcă 
„cutare  a  ajuns  la  ceilalţi"  şi  „nu  la  noi"  ?  Dar  întrecerile 
de  aruncat  cu  mâna,  cu  praştia,  de  înălţat  smeul,  de  alergat 
distanţe,  de  trântă,  de  atins  ţânte,  ce  sunt?  îmi  aduc  cu 
drag  aminte  şi  acum  de  „societatea  noastră  de  lectură" 


1  Editarea  unei  asemenea  biblioteci  ar  fi  mai  necesară  de  cât  publicarea  de 
reviste  pentru  tineret. 

2  Printr'un  ordin  mai  nou  s’au  desfiinţat.  Cum  o  societate  de  lectură  sau 
.„ştiinţifică”  va  continua  să  lucreze,  şi  ele  constituesc  de  fapt  tot  o  comunitate  de 
muncă,  cred  că  rândurile  mele  nu  şi-au  pierdut  actualitatea. 

din  cl.  III  liceală,  „organizată"  de  noi,  fără  ştirea,  condu¬ 
cerea  sau  îndrumarea  vreunui  profesor.  încercări  smerite, 
naive,  însă  atât  de  binefăcătoare!  Dar  asociaţia  noastră 
din  clasa  V  şi  care  a  durat  mai  bine  de  trei  ani,  pe  care 
c  formasem  o  parte  din  colegi,  alegând  în  taină  şi  cu  grije 
membrii,  cu  scop  precis:  fiecare  să  adune  cât  mai  multe 
poezii  poporale,  ori  unde  s’ar  găsi  în  vacanţe,  să  înveţe 
cât  mai  multe  melodii  poporale,  jocuri  naţionale,  instru¬ 
mente  naţionale  (fluer,  caval,  naiu,  cântatul  din  frunză  etc.), 
pe  cari  apoi,  în  şedinţe  comune,  Sâmbăta  după  masă,  pe 
sub  poale  de  pădure  când  vremea  era  bună,  eram  datori 
să  ni  le  împărtăşim  unii  altora  şi  ne  învăţam  să  le  prac¬ 
ticăm  exact,  hotărându-ne  să  excludem  din  viaţa  noastră 
şi  a  satelor  —  nu  prea  visam  oraşe  —  pe  unde  vom  merge 
sau  vom  ajunge,  pe  cele  streine.  Şi  câtă  pasiune  n'am  pus  acei 
„noi“  din  Ţara  Bârsii,  Ţara  Oltului,  din  Munţii  Sibiului,  din 
Ţara  Haţegului,  de  pe  Târnave,  din  Munţii  Apuseni,  din  Banat 
şi  de  pe  Crişuri  în  acest  lucru,  despre  care  nu  ştiau  nimic 
jumătate  din  colegi,  nici  şcoala,  nici  profesorii,  cu  atât 
mai  puţin  alţii!  Şi  câţi  dintre  noi  n'am  rămas  cu  focul 
naţionalismului  prin  faptă,  nedeclamator,  prin  cântec,  prin 
joc,  prin  vorbă  şi  prin  scris  pănă  ’n  ziua  de  azi!  O  yaso- 
ciaţie  secretă",  dar  care  n'avea  nimic  „subversiv"  nici  în 
programul  şi  nici  în  activitatea  ei,  N'a  fost  comunitate  de 
muncă?  Stau  dovadă  numeroasele  colecţii  de  poezii  popo¬ 
rale  cu  mii  de  versuri,  pe  cari  le  mai  posedăm  şi  azi  unii 
dintre  foştii  membrii  ce  se  pregăteau  să  scoată  şi  o  re¬ 
vistă  şapirografată :  „Mugurul".  Şî  peste  tot,  ce  era  acel 
„coetus"  braşovenesc  al  nostru,  ştiut  şi  îngăduit  cu  largă 
înţelegere  de  profesorii  noştri,  care  organizare  cultiva  cu 
grije  şi  chiar  gelozie  un  anume  „stil  de  student".  Şi  ce  erau 
acele  întruniri  din  două  în  două  săptămâni  în  laboratoarele 
liceului,  sub  conducerea  profesorilor  de  specialitate,  a  celor 
mai  distinşi  elevi  ai  clasei,  pentru  a  face  fiecare  dintre  ei 
toate  experienţele  pomenite  şi  chiar  demonstrate  în  lec- 
ţiuni  de  cătră  profesori,  cari  elevi,  după  ce  înşişi  erau  în 
stare  să  le  facă,  adunau  pe  colegii  lor  mai  netalentaţi,  sub 
aceeaş  supraveghere,  şi  repetau  din  nou  toate  experienţele 
cu  contribuţia  celor  dintâi  ?  Nu  erau  comunităţi  de 


256 


REVISTA  TEOLOGICA 


muncă  ?  Şi  ce  este  o  societate  de  lectură  sau  o  societate  ştiinţi¬ 
fică  sau  religioasă,  dacă  nu  un  fel  de  comunitate  de  muncă  ? 
Iată  câteva  dovezi  culese  la  întâmplare,  că  ele  au  existat 
totdeauna  în  lumea  copiilor  şi  a  şcolarilor,  dar  uneori  nu 
erau  băgate  în  seamă,  erau  ignorate,  alte  ori  neştiute  sau 
neînţelese  deajuns,  rar  îndrumate  şi  supraveghiate  de 
superiori. 

Numai  atâta  e  nou:  numele  (comunităţi  de  muncă)  şi 
faptul  că  acum  au  intrat  în  preocupările  şi  grija  obligatorie  a 
conducătorilor  şcoalei!  Slujitorii  şcoalei  deci  sunt  îndato¬ 
raţi  prin  dispoziţii  de  sus  să  se  preocupe  de  ele ;  ele  prin 
urmare  au  intrat  în  organizaţia  şcolară. 

Dacă  li  se  lasă  firescul,  vor  fi  de  foarte  mare  folos 
educativ,  producând  armonizarea  insului  cu  comunitatea, 
sub  disciplina  de  fier  a  lucrului  ce  se  vrea  înfăptuit.  Dacă 
nu,  ca  toate  lucrurile  forţate,  impuse,  nasc  supunere,  dar 
execuţie  mediocră,  fără  suflet,  deseori  enervare  şi  nemul¬ 
ţumire  şi  pentru  profesori  şi  pentru  elevi,  iar  rezultatul 
educativ  e  aproape  inexistent. 

Ce  s'ar  putea  face  Ia  Religie  sub  titlul  de  comunitate 
de  muncă? 

In  primul  rând,  un  fel  de  adunări  religioase ,  în  ca¬ 
drele  unei  societăţi  religioase  şcolare,  nu  extraşcolare,  în 
care  nu  au  rol  de  cât  elevii.  Am  încercat  asemenea  întruniri 
ca  director  de  seminar  (1927 — 1931).  Elevilor  le-am  dat 
un  regulament,  sugestia  şi  câteva  îndrumări  pentru  început, 
în  colo  numai  supraveghere  prin  participarea  mea  regulată, 
fără  excepţie,  la  şedinţe.  Se  ţineau  festiv,  odată  pe  lună, 
Dumineca,  înainte  de  a  participa  la  serviciul  divin,  timp 
de  IV2 — 2  ore.  Programul,  în  linii  generale  cuprindea  cam 
următoarele:  Câteva  cântări  religioase  cântate  cu  evlavie, 
în  picioare,  de  toţi  elevii,  sau  coruri  formate  dintre  ei  sub 
conducerea  unor  elevi  destoinici,  ascultate  cu  evlavie,  în 
picioare,  de  toţi  ceilalţi ;  se  citea  apoi,  rar,  cu  înţeles,  un 
text  înălţător  din  Sf.  Scriptură  de  cătră  unul  cu  dar  de  ci¬ 
titor  ales  de  ei,  după  care  urma  apoi  citirea  unei  lucrări 
originale  de  cuprins  religios  a  unuia  dintre  elevi,  lucrare 
cenzurată  de  o  comisie  aleasă  la  începutul  anului  de  ei, 
care  decidea  admiterea,  modificarea  sau  respingerea  lu- 

crării  (comisia  lucra  cu  drept  de  apel  la  director  pentru 
ambele  părţi),  fără  a  se  admite  critica  în  adunare  solemnă ; 
iar  după  lucrare,  se  recitau  psalmi  sau  alte  poesii  reli¬ 
gioase  şi  se  încheia  cu  o  cântare  în  comun  sau  cu  vreun 
cor.  Uneori  impresionau  până  la  lacrimi !  Intr 'adevăr,  mer¬ 
geam  înălţaţi  sufleteşte  la  sf,  liturghie!  Pregătirea  acestor 
şedinţe  lunare  şi  însaş  serbarea,  erau  rodul  unor  comunităţi 
de  muncă  la  Religie,  Şi  nu  era  nimic  silit,  forţat.  Pe  mine 
nu  mă  interesa  de  aproape  de  cât  faptul  de  a  se  ţine  regulat, 
ştiind  că  Românul  se  apucă  greu  de  ceva  şi  se  lasă  uşor. 

In  prima  perioadă  a  activităţii  mele  didactice,  la 
şcoala  normală  la  care  mi-a  fost  dat  să  lucrez,  am  încercat 
o  serie  de  şezători  biblice,  cari  au  plăcut.  Programa  de 
lucru  a  şcoalei  era  însă  prea  încărcată,  încât  nu  mi  s’a  putut 
pune  la  dispoziţie  timp  fizic  pentru  continuarea  lor.  Am 
rămas  numai  la  exortaţii,  vecernii  de  Sâmbăta  seara  şi 
utrenii  de  Dumineca  dimineaţa.  Era  şi  aceasta  ceva  din 
comunităţile  de  muncă  de  la  Religie. 

Organizarea,  augmentarea,  conducerea  unei  biblioteci 
şcolare,  religioase,  distribuirea,  chiar  desfacerea  revistelor 
şi  cărţilor  religioase,  colaborarea  îndrumată  la  revista  şcoalei, 
corul  religios  pe  şcoala  întreagă  sau  corurile  pe  cursuri 
sau  pe  clase  pentru  serviciul  divin  în  capela  şcoalei  sau 
la  o  biserică  din  oraş,  apoi  pregătirea  festivităţii  patronului 
şcoalei,  organizarea  unei  acţiuni  de  milostenie  între  ei,  a 
unui  serviciu  de  procurare  şi  distribuire  de  medicamente 
gratuite  celor  lipsiţi  şi  suferinzi  dintre  ei,  sunt  tot  pro¬ 
bleme  şi  subiecte  pentru  comunităţi  de  muncă  la  Religie, 

Dar  ceea  ce-i  pasionează  pe  foarte  mulţi  elevi,  întrucât 
îi  ajută  să  se  manifesteze  şi  acasă,  în  satul  lor,  e  cântarea 
bisericească  şi  mai  ales  conducerea  stranei  bisericeşti,  Ţi-e 
mai  mare  dragul  să  faci  utrenii,  liturghii  şi  vecernii  cu 
elevii  tăi  la  şcoală,  dar  mai  ales  în  excursii.  îmi  aduc 
aminte  cât  de  mult  l-a  impresionat  pe  un  distins  coleg  de 
matematici  faptul  că  mergând  cu  elevii  la  munte  şi  dând 
de  un  schit,  elevii  au  cântat  la  strană!  Ce  bucurie  ai  ca 
profesor,  care  te-ai  ostenit  cu  ei  şi  pentru  ei  să-i  înveţi, 
când  vezi  cum  răsare  râvnă,  bunăvoinţă,  disciplină,  su- 

punere,  bun  simţ,  evlavie,  chiar  talente  la  elevi,  la  cari, 
judecându-i  după  felul  de  comportare  în  clasă,  nu  te  aşteptai 
la  ele!  Şi  cât  bine  le  face  atunci  cuvântul  tău  de  îmbăr¬ 
bătare,  de  îndreptare,  de  îndrumare  cu  bunătate !  Frumosul 
şi  utilul  în  slujba  lui  Dumnezeu  şi  a  oamenilor,  iată  ce 
aduce  cultivarea  cântării  bisericeşti.  Păcat  numai  că  orarul 
prea  încărcat  pentru  elevi,  şi  multe  alte  obligaţii  şcolare 
şi  extraşcolare,  stânjenesc  prea  ades  asemenea  lucrări  în 
comun,  deşi  sunt  atât  de  iubite  de  elevii  cursului  superior. 

In  toate  aceste  feluri  de  activităţi,  nu  intră  nota  şi 
catalogul  cu  influinţa  lor  de  atâtea  ori  nefastă.  Rezultatul 
obţinut  de  unii  elevi  nu  mai  aţâţă  insul  la  semeţire  asupra 
semenului  său,  poate  mai  puţin  dotat,  cu  acele  câteva 
sutimi  ridicole  de  la  clasificare  dobândite  din  jocul  cifrelor 
matematice,  cari  marchează  cel  mult  momente,  prea  rar 
decisive,  în  „ştiinţa"  elevilor.  Din  toate  răsare  bucuria  de 
a  putea  face  un  lucru,  bucuria  reuşitei  unei  încercări  bine- 
făcute  de  toţi  sau  căzute  în  ridicol  din  cauza  vreunuia 
care  n'a  colaborat  cu  tot  sufletul,  cum  trebuia.  Interdepen¬ 
denţa  din  viaţă,  din  societate,  capătă  exemplificare  adânc 
înţeleasă  şi  simţită.  Şi  ce  mult  însemnează  aceasta  din 
punct  de  vedere  educativ! 

Profesorul  de  religie,  încălzit  de  munca  şi  de  rostul  lui 
în  mijlocul  micilor  creştini,  a  găsit  şi  va  găsi  deapururi, 
fără  ordin  şi  legi  ce  trebue  să  facă  pentru  ca  asemenea 
comunităţi  de  muncă  nu  numai  să  ia  fiinţă,  ci  să  şi  lucreze 
firesc,  în  condiţii  optime,  provocând  acea  rară  bucurie  în 
sufletul  ostenitorilor,  pe  care  n’o  pot  gusta  niciodată  lu¬ 
crând  altfel;  cu  atât  mai  mult  acum  când  ele  fac  parte 
din  grija  organizatorilor  şi  conducătorilor  de  şcoli. 

Să  se  caute  numai  răgaz  şi  pentru  ele  în  orarul  şcolar. 

14.  PERSONALITATEA  PROFESORULUI  DE  RELIGIE 

Dar  fie  metoda  sau  felul  de  a  preda,  fie  practicarea 
rugăciunii  „cu  duhui  si  cu  adevărul",  fie  exortaţia  şi  demna 
participare  la  serviciile  divine,  fie  împărtăşirea  sfintelor 
taine,  fie  meditaţia  şi  alte  exerciţii  spirituale,  fie  diagnos¬ 
ticarea  şi  vindecarea  scăderilor  morale  ale  elevilor,  fie 


REVISTA  TEOLOGICA 


259 


convorbirile  particulare  înţelepte,  fie  activarea  bibliotecii 
religioase,  fie  comunitatea  de  muncă,  toate,  absolut  toate, 
iau  suflet  din  sufletul,  din  priceperea,  din  râvna  şi  mai  ales 
din  iubirea  profesorului  de  religie ;  sunt  rodul  personali¬ 
tăţii  lui.  Dacă  nu  e  omul  care  să  le  facă  vii,  tot  ce  am 
spus  mai  sus  rămâne  literă  moartă. 

In  apostolia  care  are  de  scop  educarea  altora,  factorul 
cel  mai  important  este  omul  căruia  i  se  încredinţează  să¬ 
vârşirea  ei.  In  lumea  pedagogilor  religioşi  s’a  pus  odată 
întrebarea:  „Ce  ar  fi  mai  important,  ce  ar  trebui  să  stea 
în  centrul  preocupărilor  învăţământului  religios  ?“  Romano- 
catolicii  au  răspuns:  Biserica.  Protestanţii:  Biblia.  Ameri¬ 
canii  :  copilul.  Eu  susţin  că  subiectul  care  are  să  facă 
ceea  ce  numim  învăţământ  religios,  adică  profesorul  miruit 
de  cer  pentru  a  zidi  între  oameni  împărăţia  lui  Dumnezeu  ! 
Dacă  simte  în  el  focul  misiunii,  dacă  are  învestitura  de  sus, 
ştie  inima  lui  ce  trebue  făcut  şi  cum  trebue  lucrat  şi  ştie 
ce  trebue  cules  din  experienţa  altora,  pentru  ca  elevul  şi 
Biserica  să  realizeze  împreună  cuvântul  lui  Dumnezeu , 
care  să-i  facă  să  cânte  împreună  cu  îngerii :  „Mărire  întru 
cei  de  sus,  lui  Dumnezeu,  pe  pământ  pace  şi  între  oameni 
bună  voîre“.  Dacă  nu  se  caută  şi  nu  se  găseşte  omul 
potrivit  pentru  asemenea  lucrare  mare,  ce  folos  că  pui 
în  centrul  grijilor  copilul,  sau  Biserica  sau  Biblia?  Şi,  du¬ 
rere,  tocmai  aceasta  e  mai  puţin  ţinută  în  seamă.  lai  pe 
student  de  pe  băncile  şcoalei,  fără  nici  o  altă  probă  de  cât 
un  examen  de  capacitate  (dacă  are  şi  acest  examen !)  care-i 
pune  la  cântar  bagajul  de  cunoştinţe  şi  şablonul  metodei 
de  predare,  şi-l  pui  să  cizeleze  creştineşte  suflete  în  des- 
voltare  şi  să  îndrumi  prin  ele  viaţa  obştească  de  mai  târziu ! ! 
Certificatele  şcolare,  repet,  nu  spun  mai  nimic  despre  viitorul 
educator.  Profesorii  de  religie  ar  trebui  recrutaţi  numai 
dintre  preoţii  cari  au  slujit  Domnului  efectiv  cel  puţin  cinci 
ani  într'o  parohie  la  ţară  şi  s'au  distins  prin  râvnă  şi  acti¬ 
vitate  religioasă,  educativă,  zidind  biserica  vie  din  acea 
parte,  cari  au  dat  probă  că  au  ochi  deschişi  pentru  laturea 
sufletească.  Eu  sunt  născut  şi  crescut  la  oraş,  într’un  oraş 
cu  tradiţia  ortodoxiei,  şi  m’am  dus  preot  la  ţară  într’o 
parohie  grea.  Dar  ce  mult  mi-au  dat  sufletului  meu  şi  ca- 

riereî  mele  de  profesor  de  religie  experienţa  psihologică 
şi  religioasă  a  celor  cinci  ani  de  păstorire  atentă  acolo! 
Nu  pot  mulţumi  îndeajuns  lui  Dumnezeu,  că  la  începutul 
carierii  mele  mi-a  rânduit  lucrul  acela!  Dacă  s’ar  adăuga 
acest  corectiv  examenului  de  capacitate  de  până  acum,  am 
fi  aflat  mijlocul  cel  mai  bun  pentru  selecţionarea  celor  des¬ 
tinaţi  să  facă  educaţie  prin  religie  în  şcoala  secundară, 

Cât  priveşte  felul  cum  înţeleg  eu  să  fie  profesorul  de 
religie  ortodox,  cred  că  l-am  arătat  destul  de  pe  larg  şi 
destul  de  limpede  în  conferinţele  mele:  „Cum  am  putea 
creşte  creştini  buni  din  copiii  de  şcoală “  (Rev,  Teol,  din 
1926)  şi  „Preotul  în  şcoală “  (Rev,  Teol,  din  1932),  Voi 
:spicui  doar  câteva  idei  din  ele. 

In  cea  dinţâi  spuneam  că  profesorul  de  religie  trebue 
să  fie  un  suflet  ca  al  profeţilor  pomeniţi  de  Sf.  Scriptură, 
legat  indisolubil  de  cer  pentru  a  fi  în  stare  să  descifreze 
ce  e  scris  în  Cartea  Vieţii;  să  aibă  inimă  şi  desăvârşită 
cultură  a  inimii ;  să  fie  model  de  viaţă  creştină ;  să  aibă 
ştiinţă  de  carte,  temeinică  pregătire  teologică  şi  pedagogică; 
să  cunoască  psihologic  programa  analitică  şi  din  punctul 
de  vedere  ai  Bisericii ;  să  fie  om  deplin  armonizat  şi  dis¬ 
ciplinat;  să  fie  preot,  ştiind  că  preoţia  îi  dă  aureolă,  nu-1 
micşorează,  şi  să  nu  uite  niciodată  şi  în  nici  o  împrejurare 
că  e  preot  şi  profesor. 

In  a  doua,  arătam  că  preotul  trebue  să  ducă  în  şcoală : 
o  lume  nouă,  ideal  luminos  şi  atmosferă  curat  creştinească 
ortodoxă ;  pentru  aceasta  se  cere  însă  să  fie  o  personalitate 
religioasă  de  primul  rang,  în  sufletul  căruia  ortodoxia  arde 
.  viu  şi  dogoreşte  cu  atâta  putere  încât  aprinde  şi  credinţa 
celor  dîn  jurul  şi  din  faţa  lui;  dar  atmosferă  şi  persona¬ 
litate  însemnează  în  primul  rând  atitudine,  adică  o  con¬ 
cepţie  creştină  ortodoxă  despre  lume  şi  viaţă  şi  despre 
obligaţiile  omului  în  mijlocul  lor ;  să  creadă  că  avem  un 
suflet  şi  pentru  desăvârşirea  şi  mântuirea  lui  lucrează,  deci 
să  ducă  în  şcoală  concepţia  unei  Psihologii  cu  suflet  în 
locul  celei  „materialiste"  la  modă  azi ;  şi  o  metodă  şi  un 
tratament  care  să  poată  face  din  fiecare  elev  un  viitor 
creştin-membru  conştient  şi  activ  al  Bisericii,  lucru  care 
nu  se  poate  ajunge,  dacă  în  sufletul  şi  în  duhul  lecţîunilor 

profesorului  nu  e  prezentă  permanent  cu  harul  divin  bi¬ 
serica  dogmatică,  morală,  liturgică,  istorică  şi  canonică,  ra¬ 
portate  la  viaţa  care  curge  neîncetat,  tumultos,  pe  lângă 
noi  şi  care  se  cere  îndrumată,  limpezită  şi  înobilată,  şi  dacă 
nu  duce  iubire,  pururea  imitând  cu  slabele  lui  puteri  pe 
Dascălul  dascălilor,  pe  Domnul  şi  Mântuitorul  nostru  Iisus 
Hristos;  „Pe  lângă  pregătirea  temeinică  teologică,  pedago¬ 
gică  şi  ştiinţifică,  pe  lângă  cea  mai  temeinică  pregătire  a 
lecţiunilor  singuratice,  profesorul  va  duce  în  şcoală:  exac¬ 
titate,  corectitudine,  imparţialitate,  dreptate  deplină,  ne¬ 
uitând  că  până  şi  prin  ton  şi  prin  gest  şi  prin  felul  de  a 
lăuda  sau  de  a  certa  —  dacă  e  pus  vreodată  în  situaţia 
aceasta  —  îndreaptă,  înalţă,  sfinţeşte ;  cu  un  cuvânt  copi¬ 
laşii  să  simtă,  că  în  lumea  lor  şi  în  şcoala  lor  s'a  coborît 
„cer  nou  şi  pământ  nou  în  care  locueşte  dreptatea “  (II 
Petru  3,  13)  şi  că  a  venit  la  ei  trimisul  lui  Dumnezeu*'. 

Iată  ce  fel  de  personalitate  trebue  să  fie  adevăratul 
profesor  de  religie,  ca  să  poată  face  educaţie. 

* 

Am  prins  fugar  aceste  constatări  şi  sugestii  şi  ca  o  com- 
plectare  a  celor  spuse  în  lucrarea  „ Cătră  elevii  mei",1 
care  cuprinde  sfaturi  pastorale,  scrise  tot  în  acest  gen,  pri¬ 
vitoare  la  preot  şi  preoţie.  Prin  ele  sper  să  fi  ajutat  învă¬ 
ţământul  nostru  religios  cu  o  contribuţie  nu  tocmai  de 
dispreţuit. 

De  va  zice  cineva :  Teorie  !,  îi  răspund :  Da,  teorie,  dar 
nu  tăiată  din  cărţi,  ci  teoria  unei  practici  atente  de  24  de 
anî  împliniţi  la  catedră  primară  şi  secundară  şi  de  viaţă 
trăită  între  elevi  cu  bucuriile  şi  amarurile  ei,  şi  ajutat 
doar  de  bunul  Dumnezeu,  care  a  binecuvântat  munca  mea. 
Şi  dacă  vor  fi  unii  neîncrezători  în  ceeace  am  spus,  le 
pun  la  inimă  îndemnul  diaconului  Coresi  din  anul  1577 : 
„Să  cetiţi  şi  bine  sâ  socotiţi,  că  —  practicând  —  veţi  vedea 
înşivă  că  e  cu  adevăr 


1  Manuscris  de  aprox.  400  pagini  (cvart),  multiplicat  in  1931  de  elevii  mei  se¬ 
minarişti,  dorind  fiecare  să  aibă  acele  sfaturi.  Acum,  sub  tipar. 

ATITUDINI 

RELIGIA  ÎN  ŞCOALA  SECUNDARĂ 

CIUDATA  INTERVENŢIE  A  DLVI  PAMFIL  ŞEICARU  IN  OPERAŢIUNILE  DE 
PREGĂTIRE  A  REFORMEI  ÎNVĂŢĂMÂNTULUI  SECUNDAR 

O  nouă  reformă  a  învăţământului  secundar  e  pe  punctul  de-a 
căpăta  putere  de  lege.  A  fost  voia  conducerii  de  Stat  ca  ea  să  fie 
dusă  la  bun  sfârşit  cu  colaborarea  neprecupeţită  a  tuturor  celor  ce  aveau 
de  spus  un  cuvânt  cu  temeiu,  purces  din  experienţa  unor  continue 
preocupări  cu  problemele  pe  cari  le  ridică  învăţământul  public  din 
România,  tocmai  pentru  ca  să  se  evite  —  barem  de- acum  în  colo  — 
consecinţele  dăunătoare  ale  legiuirilor  pripite  de  altă  dată.  In  acest 
scop,  Ministerul  de  resort  a  încurajat  desbateri  ample  pe  calea  presei 
şi  a  întrunirilor  profesionale.  Vasta  anchetă  întreprinsă  de  ziarul 
„Curentul"  şi  Congresul  Asociaţiei  profesorilor  secundari  din  România 
—  care  a  avut  loc  la  Braşov,  în  zilele  de  24 — 25  Aprilie  a.  c.  — 
constiiue  evenimentele  culminante  ale  fazei  de  pregătire  a  reformei 
plănuite. 

Cuvântul  dăscălimii  şi  al  atâtor  personalităţi  fruntaşe  ale  vieţii 
noastre  publice  cari  pricep  ceva  din  menirea  mântuitoare  —  pentru  ins 
şi  naţiune  deopotrivă  —  a  şcoalei  româneşti,  a  fost  rostit  in  toată  liber¬ 
tatea  şi  fără  echivoc.  Membrii  Corpului  didactic  secundar  cer  o  in¬ 
struire  a  şcolarilor  săvârşită  pe  măsura  necesităţilor  organice  ale  na¬ 
ţiunii  şi  o  atenţiune  specială  pentru  educata  religioasă-morală.  La 
acest  capitol,  s'a  propus  înfiinţarea  de  internate  pe  lângă  fiecare 
şcoală  secundară  pentru  adăpostirea  şi  supravegherea  îndeaproape  a 
tuturor  elevilor  ei  şi  introducerea  a  două  ore  de  Religie  la  săptămână 
pentru  fiecare  clasă. 

Liniile  mari  ale  viitoarei  instrucţii  şi  educaţii  in  şcoala  secundară 
zac  astfel  la'ndemâna  legiuitorului,  care  nu  va  pregeta  să  ie  aprecieze 
folosul  tocmai  servindu-se  de  ele  la  făurirea  legii. 

Numai  dl  Pamfil  Şeicaru  s’a  găsit  a  fi  de  altă  părere.  Ci  că 
titularul  departamentului  de  resort  nu  va  putea  alege  mare  lucru  nici 
chiar  din  rezultatele  anchetei  patronate  de  ziarul  „Curentul",  al  cărui 
director  este  dsa. 

Cu  alte  cuvinte,  după  ce  a  consumat  în  tihnă  roadele  pecuniare 
ale  vertiginoasei  urcări  de  tiraj  a  „Curentului" ,  dl  Pamfil  Şeicaru 
comite  indelicateţa  de  a  minimaliza  opinia  atâtor  personalităţi  fruntaşe 
cari  i-au  hărăzit  acest  chilipir,  pentru  simplul  motiv  că  propunerea 

de-a  se  spori  orele  de  Religie  în  şcoala  secundară  n'a  aflat  har 
înaintea  dsale.  Articolul  întitulat:  „ Elemente  pentru  reforma  învăţă¬ 
mântului  secundar ",  publicat  de  dsa  în  „ Curentul "  din  28  Aprilie  a. 
c.y  este  na  numai  o  tentativă  de  împiedecare  a  legiferării  acestui  dezi¬ 
derat,  ci  maicuseamă  un  monument  de  neînţelegere  totală  a  gravei 
probleme  pe  care  o  discută.  Dealtcum  nici  nu-i  poţi  pretinde  cuiva 
care  nu-i  om  al  şcoalei  să  se  priceapă  în  chestiuni  de  educaţie  a  ti¬ 
neretului,  chiar  când  acesta  e  proprietarul  sonorului  nume  de  „cel  mai 
temut  pamfletar  român".  Ii  poţi  cere  însă  altceva :  să  nu  se  amestece 
unde  nu-i  fierbe  pala.  Căci  numai  cel  ce  a  trăit  în  permanent  contact 
cu  firea  capricioasă  a  celor  cu  foarte  puţine  primăveri  în  spinare  — 
învăţând  zi  de  zi  să  le  sprijinească  avânturile,  să  le  canalizeze  elanul 
spre  înfăptuiri  pozitive,  să  le  reteze  îndoielile,  să  le  direagă  scăderile 
şi  să-i  îndrume  cu  toată  îndelungă  răbdarea  —  este  capabil  să  pro¬ 
pună  soluţii  norocoase  în  materie  şi  să  dea  directive  deplin  ducătoare 
la  scop. 

Substratul  întărătării  dlui  P.  Ş.  în  potriva  preoţilor-profesori 
îl  cam  cunoaştem  noi.  Trecem  însă  peste  el  cu  obicinuita  îngăduinţă 
pe  care  am  arătat-o  totdeauna  faţă  de  oamenii  atinşi  de  cumplita  in¬ 
firmitate  morală  a  atitudinilor  oblice,  ca  să  analizăm  mai  pe  răgaz 
prăpăstioasele  afirmaţii  articulate  în  articolul  citat. 

Dl  P.  Ş.  este  în  potriva  educaţiei  religioase  în  şcoala  secundară 
pentru  motivul  atât  de  fragil  că  profesorul  de  Religie  este  totdeauna  preot 
şi  catedra  preotului  este  amvonul.  Prin  urmare,  acesta  n’are  ce  să  mai 
caute  în  învăţământ.  St  pentru  ca  să  culeagă  adeziunea  cât  mai  multor 
naivi  de  partea  găunosului  său  punct  de  vedere,  directorul  „celui  mai 
curajos  ziar  politic "  nu  se  sf ieste  să  aştearnă  pe  atât  de  răbdătoarea 
hârtie  de  gazetă  insinuarea  beteagă  că  „sporirea  orelor  de  religie  în 
invăţămăntui  secundar  este  o  propunere  pornită  din  alte  socoteli  indi¬ 
viduale,  mai  practice  (? !),  de  cât  dintr’o  neprihănită  grije  pentru  spo¬ 
rirea  conţinutului  idealist  din  suflete".  Se  vede  cât  de  colo  unde  bate 
dl  P.  Ş.  Ca  şi  când  educaţia  religioasă  în  şcoală  sar  face  exclusiv 
de  dragul  lefşoarei  de  catehet,  din  care  încă  nimeni  na  puiuţ  ridica 
palate  cu  şapte  etaje.  E  evident  că  „pasărea  mălaiu  visează"  şi-i 
locul  s’o  sburătărim  până  nu-i  prea  târziu,  ca  să  se  frece  la  ochi  şi 
să  vadă  realitatea.  Rotund  zece  mii  de  preoţi  ostenesc  pe  tot  întinsul 
Ţării  cu  catehizarea  copiilor  din  şcolile  primare,  fără  cea  mai  mică 
retribuţie.  îşi  văd  bucuros  de  slujba  lor,  ceasuri  multe  la  săptămână, 
nu  de  teama  pururea  pornitului  spre  harţă  condeiu  al  dlui  P.  Ş.,  ci 
de  dragul  misiunii  lor  şi  a  Neamului  propăşire.  înaintaşii  lor,  cel  puţin 
aici  în  Ardeal,  au  făcut  veacuri  dearândul  acelaş  lucru,  într’o  vreme 
când  nici  nu  încăpea  vorbă  de  „anumite  socoteli  individuale,  mai  prac¬ 
tice",  şi  oamenii  ieşiţi  de  sub  mâna  lor  au  fost  oricum  mai  de  ispravă 
de  cât  generaţia  care  s'a  hrănii  cu  scrisul  buestru  al  dlui  P.  Ş, 

Mai  departe!  Poftească  dl  P.  $■  să  ne  arate  unde  mai  func¬ 
ţionează  la  catedre  preoţi  cu  parohie  ?  A  fost  o  vreme  —  şi  nu-i 

prea  mult  de-atunci  —  când  cumulul  acesta  era  impus  de  lipsa  de 
personal,  simţită  şi’n  alte  domenii,  Astăzi,  ne  îndoim  dacă  peste  tot 
mai  există  preoţi- parohi  cari  să  fie  şi  profesori  de  Religie  în  şcoala 
secundară.  Dincoace  de  Carpaţi,  datorită  măsurilor  de  prevedere  ale 
Ierarhiei  bisericeşti,  nu  am  avut  nici  când  preoţi  cu  parohie  şi  cu 
catedră  retr  ibuită  de  Stat,  La  noi  parohul  a  fost  numai  paroh  şi  pro¬ 
fesorul  de  Religie  nu  era  şi  paroh.  Nici  nam  avut  niciodată  inflaţie 
de  teologi  titraţi  şi  prin  urmare,  imputarea  pe  care  o  face  dl  P.  Ş.  o 
respingem  cu  indignare  şi  cu  probe  de  neclătinat.  Iată  una!  Arhie¬ 
piscopia  Sibiului  a  putut  plasa  dintr’o  trăsătură  de  condeiu,  în  parohii 
libere  —  fără  să  ceară  înfiinţarea  de  noui  parohii  sau  scindarea  unora 
din  cele  existente  —  peste  o  sută  de  preoţi  pribegi,  refugiaţi  sau  alun¬ 
gaţi  din  teritoriile  pierdute.  Ar  fi  cazul  ca  dl  P,  Ş.  să  înţeleagă  că 
na  studiat  serios  chestiunea  şi  să  facă  rectificarea  cuvenită,  căci  igno¬ 
ranţa  de  care  dă  dovadă  în  cazul  de  faţă  îi  descalifică  gazeta. 

Cât  despre  acuza  adusă  preoţimii  că  nu  ar  corespunde  misiunii 
ci,  că  bisericile  sunt  goale  şi  aşa  şi  pe  dincolea,  noi  ne  îndoim  din 
capul  locului  că  dl  P.  S-  a  cercetat  biserica  în  anii  din  urmă  şi  că 
şi-ar  fi  dat  vreodată  osteneala  să  se  informeze  mai  îndeaproape  despre 
minunile  săvârşite  de  majoritatea  membrilor  Clerului  pe  tărâm  pastoral. 
In  materie  de  îndeplinire  conştiincioasă  a  misiunii  ei,  preoţimea  nu 
primeşte  lecţiile  dlui  P.  Ş,,  tocmai  fiindcă  dsa  e  aşa  cum  e. 

In  colo,  ne  place  să  credem  că  legiuitorul,  când  va  întocmi  arti¬ 
colele  plănuitei  reforme,  nu  se  va  lăsa  intimidat  câtuşi  de  puţin  de 
ciotul  opoziţionist  asvărlit  în  obrazul  naţiei  noastre  române  şi  creştine 
de  peana  de  astă  dată  incompetentă  a  dlui  P.  Ş.  Afară  de  cazul  când 
s’ar  socoti  destul  de  tare  în  tovărăşia  directorului  „Curentului" ,  ca  să 
reziste  până  la  sfârşit  înverşunării  cu  care  vom  combate  o  lege  con¬ 
cepută  după  planurile  acestuia. 

Generaţia  care  a  făurit  România  Mare  a  fost  crescută  într'o 
atmosferă  de  întremare  sufletească  pe  care  dl  P.  Ş.  se  vede  că  no 
cunoaşte.  Dacă  ar  cunoaşte-o,  nar  mai  batjocori  cu  atâta  suverană 
indrăsneală  bunele  intenţii  ale  Bisericii  şi  preoţimii  noastre. 

Atâta  deocamdată ! 


(9(2) 


Dr.  GRIGORIE  7.  MARCU 


MIŞCAREA  LITERARĂ 

Dr.  L.  G.  Mvnteam,  Profesor  la  Academia  teologică  ort.  rom, 
din  Cluj  i  EPISTOLA  SF.  APOSTOL  PAVEL  CĂTRE  GALATENL 
Comentar,  Cluj,  Tipografia  Eparhiei  ortodoxe  române,  1940;  p,  132. 

Am  aflat  de  apariţia  acestei  lucrări  înainte  cu  aproape  o  ju¬ 
mătate  de  an.  Dar  vămile  cele  noui,  împlântate  ca  tot  atâtea  cruci 
în  trupul  Ardealului  românesc,  n'au  lăsat-o  să  râsbată  încoace  mai 
de  vreme. 

In  înfrigurarea  cu  care  i-am  întors  paginile,  fremăta  ceva  mai 
mult  de  cât  bucuria  încrezătoare  cu  care  întâmpini  de  obiceiu  cărţile 
ieşite  din  truda  sârguincioasă  a  unor  cărturari  consacraţi... 

Literatura  noastră  exegetică  —  încă  atât  de  săracă  —  îşi  sa¬ 
tisface  una  din  trebuinţele  ei  cele  mai  urgente  prin  lucrarea  de  faţă. 

Epistola  sfântului  Apostol  Pavel  către  Galateni  n'a  fost  rânduită 
de  teologi  aşa  la  'ntâmplare  în  categoria  „epistolelor  mari  pauline". 
Ea  pune  probleme  grele  şi  esenţiale  pentru  pătrunderea  caracterului 
de  Âlfa  al  Creştinismului,  Masivitatea  acestor  probleme  —  şi  nu 
întinderea  destul  de  redusă  a  epistolei  —  i-a  agonisit  această  favoare. 
Şi  dacă  acea  viguroasă  apologie  a  originii  supranaturale  a  apostoliei 
pauline,  pe  care  o  conţine  Epistola  către  Galateni,  poate  fi  înţeleasă 
destul  de  complect  citind  şi  locurile  paralele  din  II  Cor.,  apoi  nu  se 
poate  spune  acelaş  lucru  despre  soluţionarea  raportului  dintre  legea 
mozaică  şi  credinţa  în  Hristos,  ori  cât  de  conştiincioase  ar  fi  apelu¬ 
rile  la  fragmentele  apropiate  din  Rom.  Pentru  clarificarea  acestei 
probleme  • —  astăzi  tot  atât  de  puţin  anacronică  pe  cât  era  în  veacul 
apostolic  —  e  necesar  Comentarul. 

Păr.  Prof.  Dr,  Liviu  G.  Munteanu,  rectorul  Academiei  teologice 
ort.  rom.  din  Cluj,  punându-ne  la  ’ndemână  această  preţioasă  călăuză 
exegetică  a  Epistolei  către  Galateni,  ne-a  dat  putinţa  de  a-i  pătrunde 
înţelesul  până  în  măduvă. 

Un  amplu  studiu  introductiv  (p,  3 — 41}  netezeşte  calea  tălmă¬ 
cirii  gândurilor  aşternute  de  mâhnitul  Apostol  in  această  bolovănoasă 
scriptură.  Chestiunea  primilor  cititori  este  soluţionată  printr'o  docu¬ 
mentată  adeziune  la  „teoria  galaticâ  nordică". 

Cuprinsul  epistolei  este  secţionat  inteligent,  cu  reliefarea  potri¬ 
vită  —  de  la  caz  la  caz  —  a  tuturor  problemelor  ridicate  de  rătă¬ 
cirea  în  care  au  fost  împinse  bisericile  Galatiei  propriu  zise  de  intri¬ 
gile  iudaizanţilor.  Legătura  dintre  versete  este  cursivă  şi  încheieturile 
secţiunilor,  organic  concepute.  Insistenţa  cu  care  se  apleacă  autorul 

asupra  locurilor  grele  şi  discuţiile  ample  la  cari  îl  antrenează  pro¬ 
blemele  capitale  ale  epistolei,  suplinesc  cu  succes  lipsa  „excurselor" 
atât  de  frecvente  în  lucrările  exegetice  ale  apusenilor  de  toate  cu¬ 
lorile.  Apelul  la  serviciile  textului  original  nu  depăşeşte  nici  odată 
măsura.  Autorul  se  fereşte,  voit,  de  abuzul  de  filologie  neotestamen- 
tară,  căci  acesta  învârtoşează  expunerea  până  la  uscăciune,  fără  ca 
să  fie  totdeauna  mărturia  unei  erudiţii  deosebite. 

Comentarul  acesta  e  aşa  cum  era  de  aşteptat  \  demn  de  pres¬ 
tigiul  unui  profesor  de  Teologie  consumat  în  desluşirea  corectă  şi 
cuceritoare  a  înţelesului  scripturilor  sfinte  şi  de  toată  atenţiunea  cu¬ 
noscătorilor. 


Pentru  preotimea  noastră  şi  pentru  studenţii  teologi,  Comentarul 
e  nu  numai  binevenit,  ci  şi  extrem  de  folositor.  Şi  de  aceea  necesar. 


â; 


Dr.  GRIG0R1E  T.  MAR  CU 


Teodor  M.  Popescu :  NECESITATEA  STUDIILOR  ISTORICE  ŞI 
PATRISTICE  ÎN  BISERICA  ORTODOXĂ.  însemnătatea  tradiţiei 
creştine  pentru  ortodoxie.  Retipărire  din  „Studii  Teologice"  an.  VIII 
nr.  2  (1940) ;  Bucureşti,  Tipografia  cărţilor  bisericeşti,  1941,  p,  31. 

Spre  deosebire  de  libertatea  anarhică  din  protestantism,  liber¬ 
tate  care  duce  la  negarea  tradiţiei  creştine  şi  spre  deosebire  de 
puterea  de  dogmatizare  pe  care  şi-o  asumă  papalitatea,  putere  care 
aserveşte  şi  scălcie  trecutul  istoric  după  tendinţele  sale  mai  mult 
politice  decât  spirituale  —  Biserica  ortodoxă  este  Biserica  Sfintei 
Tradiţii  prin  excelentă.  Ea  vine  direct  din  predica  apostolîcă  şi  din 
tradiţia  patristică,  iar  nu  din  evul  mediu,  când  s'a  creat  catolicismul 
aşa  cum  e  azi  şi  nici  din  epoca  modernă,  când  s’a  zămislit  puzderia 
de  credinţi  protestante.  Pornită  din  dragostea  nemărginită  a  Tatălui 
şi  din  jertfa  mântuitoare  a  Fiului,  Biserica  trebuia  să  rămână,  prin 
lucrarea  Duhului  celui  de  viaţă  făcător,  una,  cum  unul  e  Intemeetorul, 
unul  scopul,  una  omenirea.  Slăbiciunea  omenească  a  adus  însă  tra¬ 
gica  sfâşiere  a  Trupului  lui  Hristos,  iar  de  atunci  şi  expunerea  punc¬ 
tului  propriu  de  vedere  a  început  a  se  colora  confesional.  „Puterea 
şi  totodată  slăbiciunea  Romei  este  evul  mediu,  pe  când  în  primele 
secole,  Roma  se  caută  mai  ales  pe  sine.  In  aceeaş  vreme,  protestan¬ 
tismul,  de  o  seamă  cu  veacul  modern,  îl  iubeşte  în  deosebi  pe  acesta 
ca  pe  veacul  său,  studiind  epoca  dinainte  de  întemeerea  lui  cu  o  in¬ 
dispoziţie  contra  a  tot  ce  e  catolic.  întreaga  epocă  patristică  este 
aproape  câmp  de  bătae,  în  care  unii  pun  pe  sfinţi  în  serviciul  lor, 
ceilalţi  îi  tratează  oarecum  ca  pe  adversari"  (p.  7).  Faţă  de  aceste 
două  poziţii  contradictorii  şi  pătimaşe,  Biserica  ortodoxă,  „nu  cu¬ 
noaşte  nici  teama  de  istorie  şi  nu  are  nici  gustul  de  a  face  din  istorie 
sport  critic  raţionalist.  Ea  e  cea  mai  puţin  expusă  confesional  ca 
să  coloreze  istoria  pentru  a  o  potrivi  cu  chipul  său  de  azi*.  „Ea  nu 
urmăreşte  succese  particulare,  nu-şi  ascunde  rănile,  nu-şi  neagă  lip¬ 
surile,  nu  poate  şi  nu  vrea  sâ  schimbe  ceea  ce  a  fost,  nu  crede  că 

istoriei  i  se  poate  da,  .post  eventum,  alt  chip  de  cât  cel  pe  care  l-a 
.avut"  (p.  8).  Sigur  insă  că  chiar  neluând  în  serios  istoria,  istoria  bise¬ 
ricească  orientală  se  simte  cu  mult  datoare  progreselor  catolice  şi 
protestante. 

Ca  fiu  al  Bisericii  ortodoxe,  autorul  accentuiază  aşa  de  frumos 
că  istoria  înfăţişează  viaţa  „trecută  ca  fapt,  dar  prezentă  ca  urmări 
in  viaţa  noastră  şi  împreună  cu  a  noastră  în  a  urmaşilor.  Istoria  e 
iot  atât  de  interesantă  cât  este  şi  viaţa,  pentru  că  istoria  ca  fapt  e 
viaţă  trăită,  iar  ca  studiu  e  o  ştiinţă  a  vieţii”.  Trecutul  e  doar  pre¬ 
faţa  şi  origina  prezentului,  iar  prezentul  e  trecutul  în  forma  lui  de 
azi,  e  chipul  prezent  âl  timpului  care  e  ca  o  apă  curgătoare.  De  aceea 
istoria  este  nu  inventar  şi  nici  magazie,  ci  singura  oglindă  în  care 
putem  privi  taina  devenirii  umane,  singura  care  ne  dă  conştiinţa 
rostului  ca  neamuri  şi  indivizi  pe  pământ.  Şi  se  înţelege  atunci  de 
ce  tradiţia  cete  pentru  fiinţa  Ortodoxiei  canalul  pe  care  se  scurge 
toată  viaţa  ei  din  însuş  cuvântul  înveşnicit  al  Domnului  spre  potecile 
nemuririi.  Ori  nicăeri  ca  în  ortodoxie  nu  se  vede  îngemănarea  între 
tradiţie  • —  care  creşte  încet,  tainic,  sub  ploaia  de  lumină  a  harului  — 
şi  între  Biserică.  Ea  însaş  e  o  Biserică  a  tradiţiei.  De  aceea  şi  mersul 
ei  încet,  care  unora  li  se  pare  chiar  static  {static  doar  în  permanenţa 
adevărului  dogmatic),  aduce  tot  stihii  de  viaţă  al  sfinţilor,  martirilor, 
călugărilor,  vlădicilor  şi  bătrânilor  cari  au  înţeles  dogma  ca  întru¬ 
pare  de  adevăr  şi  viaţă  veşnică  şi  prin  aceasta  singura  mântuitoare. 
„Natural,  istoria  creştinismului  nu-i  numai  epocă  patristică,  eroism 
martiric  şi  sfinţenie  monahală”  '(p.  15).  Ea  e  omenirea  care  curge 
continuu  • —  în  comuniune  perfectă  —  spre  zările  de  mântuire  a  lumii. 
Dar  şi  cei  ce  au  fost,  continuă  a  fi  alături  de  noi  şi  de  urmaşii  noştri 
ispravnici  buni  ai  lui  Dumnezeu,  cari  au  intrat  în  bucuria  Domnului, 
în  aceeaş  bucurie  {fiinţial — aceeaş)  în  care  am  păşit  şi  noi  de  la  în¬ 
groparea  noastră  prin  botez. 

Trăind  fidel  istoria  sa  prin  toartă  viaţa  şi  credinţele  sa’e,  dar 
mai  ales  prin  minunea  tainei  şi  jertfei  continue,  actualizate  liturgic, 
Biserica  ortodoxă  trebue  să  aibă  interese  vitale  de  a-şi  cunoaşte 
istoria  sa  patristică  şi  mai  nouă.  E  drept  —  şi  aceasta  începe  să  se 
recunoască  mai  nou  de  tot  mai  mulţi  cercetători  catolici  şi  protes¬ 
tanţi  —  că  identitatea  cu  sine  însaş  a  Ortodoxiei  de  azi  şi  de  acum 
■două  mii  de  ani  este  titlul  de  glorie  cel  mari  neveştejit  al  ei.  Dar  ea 
recunoaşte  ca  înghenuncherile  istorice,  aduse  adesea  şi  de  apusul  în¬ 
fumurat  al  papalităţii,  se  daioresc  şi  păcatelor  proprii.  Ori  tocmai 
istoria  este  calea  de  apropiere  şi  de  cunoaştere  reciprocă  între  con¬ 
fesiunile  contimporane,  care,  oricât  de  sălbatice  -ar  fi  vremurile,  se 
vor  înţelege  întreolâltă  şi  vor  colabora  mai  curând  de  cât  ne  putem 
închipui.  De  aceea  istoria  noastră  trebue  să  ne  facă  cât  mai  cunos¬ 
cuţi  Apusului,  E  semnificativă  mirarea  protestanţilor  din  sec.  XVI  că 
mai  trăeşte  încă  o  Biserică  ortodoxă  după  atât  de  lungile  şi  grelele 
asupriri  turceşti.  De  aceea  şi  noi  suntem  de  vină  că  istoriile  rom.- 
<natolice  şi  protestante  se  opresc  cu  înfăţişarea  vieţii  ortodoxe  la 

sec.  XI,  pentru  că  viata  noastră  de  după  aceea  e  aşa  de  puţin  cu¬ 
noscută,  ca  să  nu  mai  vorbim  de  faptul  că  noi  înşine  adesea  trebue 
să  ne  informăm  —  din  lipsă  de  cunoaşterea  limbilor  reciproce  —  din 
isvoare  catolice,  atunci  când  vrem  să  cunoaştem  operele  şi  eveni¬ 
mentele  din  bisericile  ortodoxe  surori. 

O  datorie  similară  avem  şi  în  cultivarea  cât  mai  mult  a  patris¬ 
ticei  şi  pentru  a  ne  menţine  pe  linia  vieţii  ortodoxe  şi  pentru  ca  în 
cugetarea  catolică  estompată,  în  ascultare  exclusivă  de  Augustin  şi  în 
cea  protestantă,  slugă  numai  a  concepţiilor  reformatoriior,  să  se  poată 
introduce  pe  această  cale  o  viaţă  de  ecumenicitate  mai  pronunţată- 
Poziţia  fericită  a  teologiei  ortodoxe,  care  e  teologia  sfinţilor  Părinţi,, 
deci  interpreta  fidelă  a  întregii  vieţi  harice  frământată  în  scrierile 
tuturor  scriitorilor  şi  nevoitorilor  întru  cunoaştere  de  Dumnezeu,  ne 
face  o  cruntă  imputare  când  ne  gândim  că  şi  operile  sfinţilor  Părinţi 
au  ajuns  să  fie  tipărite  şi  cunoscute  mai  mult  de  apuseni.  Şcolirea 
multor  teologi  ortodocşi  în  centre  catolice  şi  protestante  ne  impune 
un  serios  control  patristic,  mai  ales  pentru  a  face  faţă  congreselor 
mişcării  ecumenice.  De  aceea  studiul  patristic,  aşa  de  nesecat  în 
comori  de  pilduire  şi  aplicare  practică  chiar  pentru  zilele  noastre,, 
este  unul  din  cele  mai  autentic  —  şi  mai  apropiat  —  ortodoxe.  Editarea 
vieţilor  de  sfinţi,  urmată  de  traduceri  din  sfinţii  Părinţi,  le  socoteşte 
autorul  ca  cele  mai  aducătoare  la  scop.  Pentru  regăsirea  sa  şi  a. 
rostului  său  în  lume,  Biserica  ortodoxă  e  datoare  a  cultiva  cu  pasiune 
istoria  şi  patristica,  aceste  criterii  de  apreciere  temporală  a  tuturor 
valorilor  creştinismului, 

încheind  aceste  cuvinte,  nu  ne  putem  opri  de  a  nu  aduce  auto¬ 
rului,  cu  toată  modestia  la  care  îndeamnă  persoana  sa  pe  oricine,, 
omagiul  de  recunoştinţă  şi  dragoste  pentru  toată  truda  şi  felul  în 
care  a  desbătut  atâtea  probleme  din  trecutul  Bisericii  universale.  Fie 
că  e  vorba  de  traduceri  din  sfinţii  Părinţi  sau  scriitori  bisericeşti 
(Enciclica  lui  Fotie  [867],  cuvântări  din  sf.  Vasile  cel  mare,  sau  din 
Yasile  de  Ahrida  etc.J,  fie  că-i  vorba  de  punerea  în  adevărata  lor 
lumină  a  unor  probleme  masive  din  trecutul  Bisericii,  cum  sunt  orto¬ 
doxia  lui  Origen  şi  mai  ales  epoca  shismet  celei  mari  (Mihail  Cerular 
[greceşte],  la  100  de  ani  după  shismă,  cucerirea  C-polei  de  latini  ca  mij¬ 
loc  de  unire  a  Bisericilor,  încercările  de  unire,  etc.),.  autorul  are  meritul 
de  a  înfăţişa  trecutul  şi  adevărul  istoric,  alături  de  obiectivitatea  nedis¬ 
cutabilă,  cu  o  limpezime  de  cugetare  şi  cu  o  căldură  de  convingere  sur¬ 
prinzătoare.  Nouă  ne  evocă  minunatele  îndrumări,  pline  de  căldură 
părintească,  din  „Raze  de  lumină11  de  pe  vremuri.  Şi  lucrările  mai 
nouă,  pomenite  în  această  revistă,  sunt  pe  aceeaş  cale  de  luminoasă 
„înţelegere  Istorică  a  creştinismului"  care  l'a  călăuzit  totdeauna  şi 
pentru  care  n'avem  altă  mulţumire  şi  bucurie  de  cât  aceea  a  între¬ 
girii  şi  publicării  în  stilul  dsale  a  cursurilor  de  istorie  bisericească 
universală. 


Preot  Dr.  TEODOR  BODGGAE. 

Teodor  M.  Pope  seu.  Profesor  la  Facultatea  de  Teologie  din  Bu¬ 
cureşti:  CE  REPREZINTĂ  AZI  BISERICA  ORTODOXĂ?  Bucureşti, 
Tipografia  cărţilor  bisericeşti,  1941 ;  p.  32. 

Minunată  {prin  actualitatea  şi  valoarea  ei)  prelegere  de  deschi¬ 
dere  a  cursurilor  Facultăţii  de  Teologie  din  Bucureşti  (4  Noemvrie 
1940)!  In  deplină  concordanţă  cu  tema  şi  cadrul  impus  de  titlul  ales, 
distinsul  profesor  dela  amintita  facultate  ne  prezintă  —  cu  o  remar¬ 
cabilă  şi  rară  putere  de  pătrundere  şi  sinteză  —  fizionomia  şi  va¬ 
loarea  actuală  a  Bisericii  ortodoxe.  După  o  temeinică  justificare  a 
subiectului  şi  după  o  scurtă  prezentare  a  felului  de  apreciere  şi  tra¬ 
tament  —  în  trecut  şi  astăzi  —  a  Bisericii  răsăritene  de  către  marile 
confesiuni  creştine  apusene,  urmează  înfăţişarea  rolului,  fizionomie» 
şi  valorii  actuale  a  Bisericii  ortodoxe  în  comparaţie  cu  romano-ca- 
tolicismul  şi  protestantismul.  Din  studiul  prezent,  răsare  —  bine  con¬ 
turat  şi  maiestos  —  chipul  Bisericii  ortodoxe,  cu  toate  trăsăturile  sale 
de  superioritate  faţă  de  marile  confesiuni  creştine  apusene.  După  cum. 
remarcă  cu  multă  pătrundere  şi  dreptate  autorul,  cel  mai  mare  titlu 
de  glorie  ai  Bisericii  ortodoxe  este  adevărul  ei  şi  martiriul,  eroismul 
ei.  Fie- ne  permis  —  pentru  frumuseţea  lui  —  să  reproducem  pasajul 
respectiv:  „Este  în  adevăr  cel  mai  mare  titlu  de  cinste  al  Bisericii 
ortodoxe,  şi-l  amintim  de  aceea  odată  mai  mult,  împreună  cu  acela, 
de  a  fi  fost  şi  a  fi  rămas  instituţie  credincioasă  principiilor  sale  fun¬ 
damentale  religioase  şi  tradiţiei  sale  milenare,  cel  de  a  fi  suferit 
aproape  continuu  şi  a  suferi  ea  singură  astăzi  pentru  a  fi  Biserică 
creştină  ortodoxă.  Biserica  ortodoxă  reprezintă  creştinismul  perse¬ 
cutat,  creştinismul  martiric,  creştinismul  eroic.  Ea  este  până  azi  Bi¬ 
serică  mărturisitoare  şi  este  de  aceea,  prin  suferinţele  sale,  o  mare 
lecţie  pentru  toate  celelalte  Biserici"  (p.  27  sq.).  Scrisă  cu  competenţă 
şi  adâncă  pătrundere,  fără  orgoliu,  cumpătat,  sobru,  obiectiv  şi  calm 
—  dar  şi  cu  convingerea  şi  căldura  celui  ce  mărturiseşte  şi  susţine 
adevărul  —  broşura  prezentă  închide  în  paginile  ei  nu  numai  un. 
studiu  de  informaţie,  orientare,  precizare  ştiinţifică  şi  admirabilă  sin¬ 
teză,  ci  şi  o  spovedanie,  dar  mai  presus  de  toate  un  imn  de  slavă, 
un  prinos  de  recunoştinţă  şi  admiraţie  la  adresa  Bisericii  ortodoxe. 
Lectura  ei  încălzeşte  sufletul  şi  reconfortează  convingerea  ortodoxă. 
De  aceea  nu  numai  preoţii  şi  teologii,  ci  orice  bun  creştin  ortodox, 
trebue  s’o  citească  cu  răgaz  şi  atenţie.  Prof.  Dr.  CORNELIU  SÂRBU 

Jean  Coman:  ZALMOXIS.  UN  GRAND  PROBLEME  GETE.  In 
„Zalmoxis",  revue  des  etudes  religieuses  publiee  sous  la  direction  de 
Mircea  Ellade.  II,  1  ;  1939.  Paris,  Librairie  orientaliste  Paul  Geuthner, 
1940,  p.  34. 

Problema  tratată  în  acest  studiu  se  impune  atenţiei  cititorilor 
prin  marea  ei  actualitate  şi  importanţă  pentru  neamul  nostru.  Cu  toţii 
ştim  că  neamul  românesc  s'a  plămădit  din  amestecul  Daco-Geţilor 
cu  Romanii,  dar  mai  puţini  ştiu  că  in  componenţa  fondului  etnic,  în 

■substanţa  noastră  etnică  prevalează  elementul  dac.  Faptul  acesta 
a  fost  —  dacă  nu  ignorat  sau  trecut  cu  vederea  —  prea  puţin  re¬ 
levat  şi  accentuat  până  acum.  Fără  să  neglijăm  sau  desconsiderăm 
ceeace  ne-au  transmis  Romanii,  constatăm  că  o  mulţime  de  calităţi 
sufleteşti  superioare,  cari  formează  titlul  de  nobleţă  etnică  al  neamului 
nostru  şi  legitimează  îndreptăţirea  la  un  viitor  strălucit  al  românismului, 
.sunt  moştenite  dela  Daci;  aşa  ;  dârzenia  în  luptă,  puterea  de  rezistenţă 
şi  răbdare,  iubirea  pătimaşe  de  glia  străbună,  duioşia  din  care  a 
răsărit  cântecul  specific  românesc  (doina),  cinstea,  hărnicia,  dar  mai 
ales  religiositatea.  Studierea  şi  tratarea  serioasă  a  acestei  probleme 
(fondul  etnic  al  neamului  românesc),  ar  putea  constitui  subiectul  unei 
merituoase  şi  deosebit  de  importante  lucrări  pentru  noi  Românii. 

In  lumina  acestor  sublinieri,  importanţa  şi  actualitatea  studiului 
părintelui  Coman  se  evidenţiază  şi  reliefează  dela  sine.  Nu-i  numai 
un  studiu  de  informaţie,  orientare  şl  precizări  —  după  cele  mai  bune 
izvoare,  folosite  cu  multă  destoinicie  şi  perspicacitate  ştiinţifică  —  in 
problema  Zalmoxis  ca  atare,  ci  —  cum  era  şi  firesc  s'o  facă  —  autorul 
îl  studiază  şi  prezintă  pe  Zalmoxis  în  legătură  strânsă  cu  religia  care 
l-a  produs,  ceeace  face  ca  studiul  să  ia  proporţia  unei  lucrări  despre 
religia  Geto-Dacilor.  Nu  insistăm  asupra  cuprinsului,  care  nu  trebue 
să  fie  rezumat,  ci  citit !  Importanţa  subiectului,  tratarea  lui  într'o 
aleasă  ţinută  ştiinţifică,  precum  şi  informaţiile,  precizările  necesare  şi 
concluziile  juste  ce  le  aduce,  recomandă  insistent  lectura  acestui 
studiu.  Scris  cu  obiectivitate,  competenţă  şi  erudiţie,  studiul  pâr. 
Coman  aruncă  — -  indirect  —  multă  lumină  asupra  unor  probleme  în 
legătură  cu  începuturile  şi  fizionomia  noastră  ca  neam,  ca  de  pildă 
receptivitatea  Daco-Romanilor  pentru  creştinism,  pătrunderea  credinţei 
creştine  în  însăşi  substanţa  spirituală  a  neamului  românesc  şi  înge¬ 
mănarea  atât  de  strânsă  a  vieţii  acestui  neam  cu  altarul.  In  aceste 
vremuri  de  sguduiri  şi  răsturnări  radicale,  de  contestări  arbitrare 
ale  anumitor  drepturi  şi  de  luptă  tragică  pentru  spaţii  vitale,  e  bine 
•şi  chiar  necesar  să  se  ştie  ce  au  fost  strămoşii  noştri  Daco-Geţi  sub 
raportul  spiritualităţii  religioase,  Prof.  Dr.  CORNELIU  SÂRBII 

Const.  Nonea:  ATEISMUL  ÎN  POEZIA  LUI  ALEX.  PHILIPPIDE. 
laşi  1941,  p.  32,  Lei  25, — 

Autorul,  C.  Nonea,  se  ocupă  în  această  lucrare  de  concepţiile 
ciudate  şi  străine  de  sufletul  poporului  nostru,  pe  cari  le-a  lansat 
poetul  A.  Philippide.  Materialul  este  grupat  în  următoarele  capitole : 

A.  Ateismul  în  poezia  lui  A.  Philippide 

B.  Rugăciunea  în  poemul  lui  A.  Philippide 

C.  Angelofania  lui  A.  Philippide 

D.  Ubicvilatea  divină  în  poemul  lui  A.  Philippide 

E.  Isvorul  ateismului  lui  A.  Philippide 

Cele  izvorîte  din  sufletul  ateu  al  lui  Philippide  le  judecă  obiectiv 
şi  le  combate  rând  pe  rând  autorul  lucrării  de  mai  sus,  în  aşa  fel 

încât  spusele  sale  pot  fi  un  „memento"  pentru  toţi  acei  poeţi  cari 
părăsesc  concepţia  sănătoasă  despre  lume  şi  viaţă  a  poporului  nostru 
„Nici  o  pagubă  pentru  religie,  dar  nici  lauri  pentru  poezia  lor". 

Prof.  Dr.  NICOLAE  NEAGA 

(r. 

Preot  N,  Ciudin :  GENEALOGIA  MÂNTUITORULUI  DUPĂ 
EVANGHELIA  SF.  MATEIU  ÎN  RAPORT  CU  DATELE  VECHIULUI 
TESTAMENT.  Iaşi  1941,  p,  16  şi  un  tablou. 

Lucrarea  este  o  contribuţie  la  indicarea  legăturii  indestructibile 
ce  există  între  cele  două  Testamente.  Cele  spuse  în  lucrare,  se  re¬ 
prezintă  apoi  grafic  într'un  tablou  genealogic  al  Mântuitorului,  întocmit 
conform  datelor  din  Biblie,  N.  N. 

ă> 

LUCEAFĂRUL,  Revistă  lunară  de  literatură,  artă  şi  cultură  ge¬ 
nerală.  Apare  sub  conducerea  dlor  Victor  Papilictn,  Grigore  Popa  şi 
Olimpiu  Boitoş.  Redacţia  şi  administraţia :  Sibiu,  strada  Oituz  nr.  4. 
Abonamentul  anual  Lei  300. — 

Nenumărate  ziare  şi  reviste  româneşti  au  purtat  —  şi  mai  poartă 
încă  —  numele  astrului  însufleţit  de  ochii  mereu  proptiţi  pe  cer  ai 
ţăranului  nostru  şi  de  lira  vrăjită  a  lui  Mihail  Eminescu.  Cu  mintea, 
le  cunoaştem  mai  mult  sau  mai  puţin  pe  toate.  Cu  inima,  îl  iubim  pe 
unul  singur.  Şi  dacă  negreşeinicul  simţ  obştesc  pentru  arta  care  înalţă 
zidittd  ar  fi  chemat  într'o  bună  zi  sa  purceadă  la  selecţionarea  luce¬ 
ferilor  candidaţi  la  nemurire,  numele  celui  răsărit  la  Budapesta  în 
18  Iunie  (1  Iulie)  1902,  ar  fi  încrustat  cu  litere  de  aur  în  pergamentul 
biruitoarelor  mândrii  româneşti,  în  vreme  ce  pentru  ceilalţi  nu  ştim 
dacă  s’ar  simţi  nevoia  să  se  facă  mai  mult  de  cât  o  menţiune  fugară 
într’un  pomelnic  al  presei  băştinaşe. 

Numele  acesta  frumos  ca  bolta  pe  care-şi  plimbă  lumina  tremu- 
rândă,  obligă  la  atitudini  pure  ca  zorile  ce-i  înneacă  razele  şi  cere 
simţiri  calde  ca  sângele  ce  împurpurează  obrazul  cerului  cu  aurora 
dimineţii. 

Luceafărul  ivit  înainte  cu  patru  decenii,  pentru  alte  scopuri  de 
cât  acela  de-a  înviora  mohorâta  atmosferă  culturală  a  cetăţii  Budei, 
le-a  posedat  din  plin  pe  amândouă.  Din  jarul  încins  în  vatra  lui  a 
crescut  rugul  redeşteptării  noastre  şi  vâlvătăile  unirii  tuturor  Românilor. 

în  jurul  acestei  „reviste  literare"  s'au  grupat  cele  mai  aprinse 
talente  ale  Ardealului  tânăr  de  dinainte  de  răsboiul  întregitor  de 
ţară :  Aurel  Paul  Bănuţlu,  Al.  Ciura,  I.  Lapedatu,  I.  Lupaş,  V.  Mol- 
dovan,  L  Montani,  Mihai  Stan,  Sebastian  Stanca,  Dionisie  Stoica, 
Oct.  C.  Tăslăuanu,  ş.  a,  Octavian  Goga  i-a  împrumutat  toată  faima 
tâmplei  sale  geniale. 

Luceafărul  a  apărut  regulat,  de  două  ori  pe  lună,  în  capitala 
Ungariei,  până  in  Septemvrie  1906,  când  s’a  mutat  la  Sibiu,  conţi- 
nuându-şi  aici  misiunea  de  fortificare  a  conştiinţei  naţionale  de  la  15 
Octomvrie  1906  şi  până  la  1  Martie  1920. 

După  restaurarea  parţială  a  vremurilor  de  restrişte  pe  cart  le-a 
spulberat  fulgerările  sale  din  înnalturi,  Luceafărul  a  apărut  din  nou 
pe  cerul  nădejdilor  româneşti,  aici  la  Sibiu,  deodată  cu  mugurii  pri¬ 
măverii  anului  acestuia.  Numai  numele  cari  au  desfăşurat  în  Aprilie 
a.  c.  flamura  împăturată  pentru  istorie  acum  două  decenii  sunt  altele. 
Luceafărul,  spiritul  lui,  a  rămas  acelaş.  Treimea  rânduită  în  fruntea 
lui  —  Victor  Papilian,  Grigore  Popa  şi  Olimpiu  Boitoş  —  spune  tot 
în  această  privinţă.  Trupa  colaboratorilor,  alcătuită  în  cea  mai  mare 
parte  din  literaţi  şi  artişti  clujeni,  numără  şi  câteva  talente  recu¬ 
noscute  ale  Sibiului  românesc ;  N.  Balcă,  L.  Bologa,  AL  Dima,  P.  Dră- 
ghici,  I.  Fruma,  Grigorie  T.  Marcu,  Ionel  Neamtzu,  Horia  Petra- 
Petrescu,  Licu  Pop  şi  D.  Stăniloae. 

Din  numărul  2  (Maiu  a.  c.)  al  Seriei  noui,  subliniem  contribu- 
ţiunile  dlor;  V.  Papilian  (Misiunea  ocrotitoare  a  Bisericii),  Prot.  D. 
Stăniloae  (Creştinism  şi  tradiţie  în  viaţa  naţională)  şi  poetul  Mihai  Beniuc 
în  ale  cărui  poeme  clocoteşte  noduroasa  vrere  a  ardeleanului  care 
ştie  să  sufere  fără  să  se  tânguiască  şi  să  se  gătească  pentru  împli¬ 
nirile  de  mâine  fără  să  desnădăjduiască. 

Un  cuvânt  de  bine  pentru  dl  secretar  de  redacţie  Olimpiu  Boitoş, 
care  aleargă  cu  atâta  râvnă  pentru  a-i  asigura  Luceafărului  o  apariţie 
ireproşabilă  în  fond  şi  formă. 

Şi  un  îndemn  călduros  pentru  preoţimea  noastră:  să  nu  zăbo¬ 
vească  a-i  face  loc  în  sufletul  ei,  care  bate  atât  de  româneşte,  şi  acestei 
solii  de  gând  şi  vrere  ardelenească.  REVISTA  TEOLOGICĂ 

PASTORALELE  de  Paşti  ale 
Chiriarhilor  noştri  au  dus  in 
acest  an,  până'n  cele  mai  înde¬ 
părtate  unghere  ale  Ardealului, 
cuvânt  de  creştinească  îmbărbă¬ 
tare  şi  cuceritoare  poveţe  de  în¬ 
trunire  a  tuturor  sub  flamura 
nădejdilor  noastre  de  totdeauna, 
cari  nu  ne-au  înşelat  nici  odată 
tocmai  fiindcă  erau  întemeiate 
pe  dreptate  şi  stăteau  sub  scutul 
Părintelui  ceresc. 

Pentru  iscusita  grije  cu  care 
a  purces  la  stârpirea  neunirii 
dintre  noi,  se  cuvine  să  fie  sub¬ 
liniată  Pastorala  grea  de  duh  şi 
de  înţeles  prin  care  I.  P.  Sf. 
Mitropolit  Nicolae  a  instituit 
—  din  Dumineca  Floriilor  şi 
până  'n  dimineaţa  învierii  — 
o  săptămână  a  împăcării  tu¬ 
turor,  dând  îndemnuri  cuceri¬ 
toare  şi  soluţii  amănunţite  pentru 
reuşita  deplină  a  acestei  bine¬ 
cuvântate  acţiuni. 

Iar  de  înviere,  Arhipăstorul 
nostru  a  pus  la  inima  tuturor 
păstoriţilor  Săi  grija  de-aşi  păstra 
şi  merita  libertatea  pe  care  Dum¬ 
nezeu  a  dăruit-o  insului  şi  na¬ 
ţiunii  deopotrivă. 

In  Pastorala  de  Paşti  a  P.  Sf. 
Episcop  Nicolae  Colan  al  Clu¬ 
jului,  freamătă  bucuria  înlăcri¬ 
mată  a  Păstorului  care  poate 
trimite  turmei  sale  cuvânt  neîn¬ 
grădit  barem  când  vorbeşte  despre 
înviere. 

La  Beiuş,  unde  şi-a  luat  reşe¬ 
dinţa  vremelnic,  P.  Sf,  Episcop 
Nicolae  al  Orăzii  a  rostit  câte  o 


predică  în  fiecare  zi  din  săptă¬ 
mâna  sl.  Patimi,  făcându-i  pe  nu- 
măroşii  Săi  ascultători  să  tră¬ 
iască  adânc  drama  care  a  mân¬ 
tuit  lumea.  Pastorala  P.  Sf.  Sale 
uscă  lacrimi,  alină  dureri  şi  răs¬ 
coleşte  nădejdi. 

Ct) 

PELERINAJUL  de  la  Mănăs¬ 
tirea  Brâncoveanu  a  stat  în  acest 
an  sub  semnul  imensei  dureri 
care  sfâşie  inimile  tuturor  Ro¬ 
mânilor,  Peste  cinci  mii  de  în¬ 
chinători  au  biruit  greutăţile 
mereu  sporite  ale  călătoriei,  ca 
să  se  roage  la  altarul  străbun  de 
deasupra  Sâmbetei  de  sus  —  ală¬ 
turea  de  I.  P,  Sf.  Mitropolit  Ni¬ 
colae  al  Ardealului  şi  de  P.  Sf. 
Episcop  Partenie  al  Armatei  — 
pentru  iertarea  păcatelor  noastre 
şi  a  Ţării  mântuire. 

Presbiterul  Dumitru  Popescu, 
tânăr  cetăţean  al  Sâmbetei  şi 
colaborator  al  revistei  noastre, 
s'a  învrednicit  a  se  împărtăşi 
din  acest  prilej  de  cununa  că¬ 
lugăriei,  devenind  Ieromonahul 
Serafim. 

VIAŢA  ILUSTRATĂ,  unica 
revistă  pe  care  o  mai  aveau  Ro¬ 
mânii  ardeleni  de  dincolo  de 
Feleac,  a  fost  răpusă  în  preajma 
sf.  Paşti.  In  numărul  următor, 
vom  da  amănunte  asupra  tris¬ 
tului  asfinţit  al  ctitoriei  P.  Sf. 
Episcop  Nicolae  Colan  şi-i  vom 
recapitula  după  cuviinţă  vred¬ 
niciile. 

„DESPRE  DOGMĂ".  Aşa  se 
întitulează  studiul  de  rară  pă¬ 
trundere  şi  de  definitive  clari¬ 
ficări  al  Păr,  Rector  Dr,  D.  Stă- 
niloae,  apărut  în  revista  „Gân¬ 
direa"  (nr.  3 — 4,  Martie-Âprilie 
a.  c.)  şi  purces  şi  din  trebuinţa  de 
a  ajusta  teologic  teza  în  chestiune 
a  dlui  Lucian  Blaga. 

Pentru  iscusinţa  cu  care  Pâr. 
Stăniloae  evidenţiază  valoarea 
practică  a  dogmei  —  chestiune 
minimalizata  chiar  de  unele  ma¬ 
nuale  de  Dogmaiică  —  repro¬ 
ducem  următorul  fragment : 

„Dogma  este  răspunsul  absolut 
la  întrebarea  absolută,  care  se 
referă  totdeauna  la  destinul  veş¬ 
nic  omenesc  şi  ca  atare  ea  nu 
poate  veni  de  cât  de  la  Dumne¬ 
zeu  şi  nu  poate  vorbi  de  cât 
despre  Dumnezeu,  angajând  pe 
Dumnezeu  în  asigurarea  acestui 
destin.  Dacă  după  origine  este 
de  la  Dumnezeu,  şi  după  cuprins, 
întru  cât  Dumnezeu  se  angajează 
sa  salveze  şi  să  asigure  veşnic 
destinul  omului,  vorbeşte  despre 
Dumnezeu. 

Dogma  nu  e  deci  o  idee  de 
interes  teoretic,  ci  e  un  răspuns 
la  cea  mai  arzătoare  întrebare 
de  interes  practic.  Ea  răspunde 
la  întrebarea  a  fî  sau  a  nu  fi, 
a  omului,  înţelegând  prin  acest 
a  fi  nu  o  formă  oarecare  a  exis¬ 
tenţii,  ci  însăşi  existenţa  ca  atare. 
Ea  nu  se  ocupă  chiar  nici  cu 
Dumnezeu  in  interes  teoretic,  ci 
practic,  întru  cât  El  se  angajează 
să  salveze  destinul  veşnic  al  exis¬ 
tenţii  noastre.  Dogma  nu  dă  cu¬ 
noştinţe  teoretice  despre  Dum¬ 
nezeu,  pentru  a  satisface  perife¬ 
ricele  întrebări  ale  curiozităţii 
intelectuale.  Ea  aduce  mesagîul 


asigurător  de  viaţa  din  partea 
lui  Dumnezeu.  Ea  nu  ni  se  des¬ 
coperă  pentru  a  şti,  ci  pentru  a 
crede  şi  crezând  să  viem". 

■t 

CERCETĂTOR  pasionat  şi  pri¬ 
ceput  al  trecutului  nostru,  P.  C. 
Iconom-Stavrofor  Dr.  Gheorghe 
Ciuhancîu  a  dăruit  istoriografiei 
româneşti,  înainte  cu  câteva  luni, 
o  nouă  lucrare  de  proporţii  impu¬ 
nătoare  şi  de  severă  documentare, 
întitulată ;  Românii  din  câmpia 
Aradului  de  acum  două  veacuri. 
Despre  această  strivitoare  măr¬ 
turie  a  drepturilor  noastre  asupra 
pământului  românesc  de  la  ho¬ 
tarul  de  apus  al  Ţării,  avem  cu¬ 
leasă  gata  o  amplă  recenzie,  care 
va  apărea  în  numărul  următor. 


DESPRE  viaţa  bisericească  de 
dincolo  de  Prut,  săptămânalul  re¬ 
fugiaţilor  basarabeni Raza,  aduce 
—  când  poate  —  ştiri  impor¬ 
tante.  Iată  una,  apărută  în  nrul 
din  21  Aprilie  a.  c,,  a  cărei 
publicare  a  fost  încuviinţată  de 
autorităţi  i 

„In  legătură  cu  apropierea  săr¬ 
bătorilor  Răstignirii  şi  învierii 
Domnului,  în  Basarabia  se  des¬ 
făşoară  o  vastă  propagandă  anti- 
religioasă.  Biblioteca  din  Tighina. 
a  organizat  o  expoziţie  antireîi- 
gioasă.  La  diferite  întreprinderi 
s'a  conferenţiat  despre  originea 
lui  lisus  Hristos. 

Conferinţele  au  fost  ascultate 
de  muncitorii  din  întreprinderi. 
Particularii,  bătrânii  şi  in  spe¬ 
cial  femeile,  nu  frecventează  sălile 
în  care  se  ţin  conferinţe  de  acest 
gen.  In  orele  când  se  ţin  aceste 
conferinţe,  bisericile  sunt  arhi- 

populate  de  credincioşi.  Expoziţia 
antireligioasă  dela  Tighina,  de 
exemplu,  nu  se  bucură  de  vizi¬ 
tatori.  Adesea  cei  ce  o  vizitează, 
când  îes,  îşi  fac  semnul  crucii. 

Din  cauza  ataşamentului  masse- 
lor  ţărăneşti  de  cele  bisericeşti, 
propaganda  religioasă  se  reduce 
numai  la  oraşe  şi  târguşoarele 
populate  în  mare  parte  de  evrei. 

La  sate,  bisericile  au  fost  im¬ 
puse  ia  impozite  variind  intre 
4-7000  ruble  (4—700.000  lei). 

Pe  cele  mai  multe  focuri,  ţă¬ 
ranii  au  plătit  aceste  impozite. 

La  impozite  similare  au  fost 
impuşi  şi  preoţii.  Ţăranii  le- au 
plătit  şi  pe  acestea.  In  special 
în  vederea  slujbelor  de  Paşti, 
numărul  localităţilor  în  care  ţă¬ 
ranii  au  achitat  impozitele  cu¬ 
venite  este  foarte  mare", 

MISIUNEA  unei  gazete  arde¬ 
leneşti,  în  vremurile  de  cumpănă 
pe  cari  le  străbatem,  nu  poate 
fi  de  cât  aceea  de-a  deprinde 
obştea  care  se  freacă  nedumerită 
la  ochi,  ca  şi  când  n'ar  fi  pri¬ 
ceput  nimic  din  cele  întâmplate 
a  stă  vară,  cu  lecţia  dură  a  unei 
resemnări  vremelnice.  Şi  ne  dăm 
seama  că  „vremelnicia”  aceasta 
va  fi  cu  atât  mai  folositoare  pen¬ 
tru  năzuinţele  actuale  ale  Ro¬ 
mânilor  ardeleni  şi  de  mai  scurtă 
durată,  cu  cât  cei  ce  pricep  ceva 
din  iscusitele  trebi  ale  înzdră- 
venirii  conştiinţei  naţionale  vor 
şti  să  lase  laoparte,  cât  mai  de¬ 
grabă,  ori  ce  consideraţii  pasa¬ 
gere,  punându-se  în  număr  tot 
mai  mare  şi  cu  sporită  însufle¬ 
ţire  şi  încredere,  în  slujba  idea¬ 
lului  nostru  comun.  O  naţiune 
care  vrea  să  trăiască  nare  drep¬ 


tul  să  tacă  de  cât  atunci  când 
revendicările  ei  legitime  au  fost 
satisfăcute  integral.  Şi  cine  cu¬ 
tează  să  spună  că  acesta  ar  fi 
cazul  nostru  ?... 

Ziarul  „  Ţara",  care  apare  aici; 
la  Sibiu  din  7  Aprilie  a.  c„  este 
expresia  nobila  a  neistovitei 
noastre  vreri  de- a  afirma  fără  în¬ 
conjur  şi  fără  prihană  imperativul 
românesc  al  ceasului  de-acum.  Cu 
rădăcinile  înfipte  adânc  în  solul 
trecutului  ardelenesc,  ea  deslu¬ 
şeşte  cu  o  corectă  însufleţire  şi 
cu  pilduitoare  iubire  de  adevăr 
contururile  viitorului  acestui  pă¬ 
mânt,  transfigurat  de  suferinţe, 
al  Ardealului  românesc. 

Poet  de  pură  inspiraţie  şi  gân¬ 
ditor  de  ample  resurse,  directorul 
„Ţării”,  dl  Prof.  Dr.  Grigore  Popa 
—  pe  care  cititorii  slovei  noastre 
bisericeşti  îl  cunosc  prea  bine  din 
paginile  acestei  reviste  şi  din  va¬ 
loroasa  monografie  despre  Soeren 
Kierkegaard  —  are  toate  însu¬ 
şirile  temperamentale  ale  unui 
eminent  gazetar  modern,  care 
înţelege  să  hrănească  obştea  arde¬ 
leană  cu  suflet  din  sufletul  ei. 

Atenţiunea  pe  care  o  arată 
„Ţara"  faţă  de  viaţa  noastră 
bisericească  —  pârghia  isbânzilor 
ardeleneşti  de  totdeauna  —  face 
din  ea  o  restauratoare  a  bunei 
noastre  tradiţii  gazetăreşti  de 
dincoace  de  Carpaţi.  In  această 
privinţă,  fie  amintită  doar  atitu¬ 
dinea  cuminte  pe  care  o  ia,  în 
nr.  din  9  Maiu  a.  c.,  faţă  de 
tentativa  de-a  se  elimina  sau 
îngrădi  învăţământul  religios  în 
şcoala  secundară, 

£ 

FUNDAŢIUNILE  papistaşe  din 
celebrul  oraş  de  pelerinaj  Lourdes, 

secularizate  oarecând  de  autori¬ 
tăţile  de  stat  atee,  au  fost  res¬ 
tituite  bisericii. 

'.Vî 

BISERICA  ortodoxă  din  Gu¬ 
vernământul  general  al  Poloniei 
o  duce  mult  mai  bine  de  cât 
înainte  de  răsboiu.  Guvernul  pa- 
pistaş  din  Varşovia  căuta  să  su¬ 
foce  ori  ce  iniţiativă  ortodoxă, 
răpia  biserici  şi  uneori  le  dă¬ 
râma,  ca  să  Iacă  pe  placul  Vati¬ 
canului.  Autorităţile  germane  de 
ocupaţie  tocmai  din  potrivă;  au 
aprobat  înfiinţarea  unei  a  treia 
dieceze.  Primul  ei  titular,  Epis¬ 
copul  Palladius,  a  fost  hirotonit 
şi  aşezat  în  scaun. 

ALŢI  275  de  preoţi  militari 
romano-catolici  se  vor  adăuga 
Ia  1  Aprilie  a.  c.  celor  75  de 
clerici  cari  îndeplinesc  slujba 
de  duhovnici  în  armata  Statelor 
Unite  ale  Americii  de  Nord. 

MAI  multe  spitale  din  Ham- 
burg,  cari  purtau  nume  biblice  — 
Betania,  Vitezda,  Betleem,  Elim, 
Ierusalim,  Siloah,  Tabea,  etc.  — 
au  trebuit  să  şi  le  arianizeze. 

& 

RĂSPÂNDIREA  Bibliilor  de 
provenienţă  protestantă  a  fost 
'interzisa,..  în  Spania. 

•4- 

TRIBUNALUL  special  din 
Dresda  a  condamnat  la  moarte 
pe  numitul  Ludwig  Cyranek  şi 
;pe  alţi  cinci  acuzaţi  la  temniţă 


grea,  pentru  că  au  încercat  sa 
reînfiinţeze  secta  —  interzisă  de 
Statul  german  —  a  Studenţilor 
Bibliei.  Aderenţii  acestei  secte 
refuză  să  presteze  serviciul  mi¬ 
litar. 

NUMĂRUL  studenţilor  cari 
frecventează  cursurile  Facultă¬ 
ţilor  de  Teologie  protestantă  evan¬ 
ghelică  din  Germania,  a  scăzut 
mult  în  urma  înrolărilor  în  ar¬ 
matele  cari  luptă  pe  diversele 
fronturi.  Iată  distribuţia  lor  în 
semestrul  III  al  anului  1940,  pe 
singuraticele  Facultăţi ;  Leipzig 
65,  Erlangen  45,  Berlin  42,  Halle 
41,  Tiibingen  şi  Gottingen  câte 
40,  Marburg  şi  Heidelberg  câte 
20,  Viena  şi  Breslau  câte  18, 
Munster  10,  Greifswaîd  8,  Konigs- 
berg,  Bonn  şi  Jena  câte  7,  Kiel 
5  şi  Giessen  3. 

Si 

URMĂRILE  răsboiului  s'au 
răsfrânt  şi  asupra  Bisericii  din 
Jugoslavia.  Patriarhul  Gavriil, 
înaintestătătorul  Bisericii  orto¬ 
doxe,  a  fost  arestat  de  autorită¬ 
ţile  germane  de  ocupaţie.  Rolul 
său  în  urzirea  evenimentelor  pre¬ 
mergătoare  conflictului  armat  cu 
Germania,  este  cunoscut.  Popu¬ 
laţia  fostului  stat  jugoslav  se  re¬ 
partizează  din  punct  de  vedere 
confesional,  precum  urmează  j 
Ortodocşi  6,750,000,  rom.  -  cat, 
(majoritatea  croaţi  şi  sloveni) 
5,250.000  şi  mahomed.  1.500.000. 
Germanii  din  Jugoslavia  aparţin 
în  majoritate  bisericii  papale. 

GR.  T.  M. 


